title: Luettelo Disneyn konnista

text: Atlantis – Kadonnut kaupunki


title: Luettelo Disneyn konnista

text: Prinsessa ja sammakko


title: Luettelo Disneyn konnista

text: Ankronikka


title: Luettelo Disneyn konnista

text: Tikun ja Takun pelastuspartio


title: Luettelo Disneyn konnista

text: Kim Possible


title: Luettelo Disneyn konnista

text: Pilipalipilotit


title: Luettelo Disneyn konnista

text: Nalle Puhin uudet seikkailut


title: Luettelo Disneyn konnista

text: Varjoankka


title: Sveitsin Cup (jääkiekko)

text: Sveitsin Cupia pelattiin Sveitsissä jääkiekossa kymmenen kauden ajan 1950- ja 1960-luvuilla. Viimeinen finaali pelattiin Zürichin Hallenstadion vuonna 1966 paikallisten joukkueiden kesken.


title: Pöytätennis kesäolympialaisissa 1996

text: Atlantan 1996 olympialaisten pöytätenniksessä kilpailtiin neljässä kilpailutapahtumassa – sekä miehillä että naisilla oli kaksi lajia. Kiina oli paras maa kahdeksalla mitalillaan, joista neljä oli kultaisia, kolme hopeisia ja yksi pronssinen.


title: Bl

text: Bl tarkoittaa seuraavia:


title: Battista Pininfarina

text: Giovanni Battista ”Pinin” Farina, myöhemmin Battista Pininfarina (2. marraskuuta 1893 Torino, Italia – 3. huhtikuuta 1966) oli italialainen muotoilija ja autosuunnittelija. Hän perusti nimeään kantavan suunnitteluyritys Pininfarinan. Hänen lempinimensä "pinin" ("pikkuveli") oli niin vakiintunut yleisessä käytössä, että hän otti sen osaksi virallista nimeään vuonna 1961. Hän oli ollut 12-jäsenisen sisarusparven toiseksi nuorin. Pininfarinan nimi yhdistetään moneen tunnettuun automerkkiin, kuten esimerkiksi Ferrariin.


title: Henri Cochet

text: Henri Jean Cochet (14. joulukuuta 1901 – 1. huhtikuuta 1987) oli ranskalainen tennispelaaja. Hän muodosti Jean Borotran, Jacques Brugnonin ja René Lacosten kanssa niin kutsutun Neljän muskettisoturin ryhmän, joka oli voittamassa Ranskalle Davis Cupia vuosina 1927–1932.


title: Henri Cochet

text: Cochet voitti 1920–1930-luvuilla sekä kaksin-, nelin- että sekanelinpelimestaruuksia kolmessa Grand Slam -turnauksessa: Ranskan avoimissa, Wimbledonissa ja Yhdysvaltain avoimissa.


title: Henri Cochet

text: Cochet voitti myös kaksi olympiahopeaa Pariisissa 1924. Hän pääsi muiden "muskettisoturien" kanssa International Tennis Hall of Fameen vuonna 1976.


title: Uusiutuva energia Britanniassa

text: Uusiutuva energia Britanniassa kertoo uusiutuvan energiaan liittyvistä seikoista Britanniassa. Britannian tavoite on lisätä sähkön osuus uusiutuvista lähteistä 4 %:sta (2006) 10 %:iin (2010). Euroopan komission velvoite on nostaa uusiutuvan energian osuus Britanniassa 1,3 %:sta (2005) 15 %:iin (2020). Britannian tavoite on nostaa uusiutuvan sähkön osuus 4,1 %:sta (2006) 10 %:iin (2010).


title: Uusiutuva energia Britanniassa

text: Uusi sähkön syöttötariffi julkaistiin heinäkuussa 2009. Renewable Heat Incentive (RHI) uusiutuvan lämpöenergian tukemiseksi ennakoidaan julkaistavan huhtikuussa 2011.


title: Uusiutuva energia Britanniassa

text: Vuonna 2007 tuulivoimakapasiteetti oli 2 389 MW. Britannian hallituksen tavoite on tuottaa tuulivoimalla sähköä 25 miljoonalle taloudelle (2020). Tavoite on 25 GW + 8 GW tuulivoimaa. Vaikka vuonna 2007 tuulivoimaa lisättiin vain 427 MW, niin 1 300 MW on jo rakenteilla vuoden 2008 alussa ja lisäksi 4 900 MW on jo hyväksytty.


title: Uusiutuva energia Britanniassa

text: Ison-Britannian suurin merituulipuistohanke on London Arrey 1000 MW (2008-2010). Walney:n merituulivoimala (450MW) käynnistyy 2013 (DONG Energy). Suurimpiin hankkeisiin sisältyy myös Greater Gabbard 500 MW.


title: Uusiutuva energia Britanniassa

text: Britannian tavoite on lisätä tuulivoimaa 33 GW 2020 mennessä. BWEA:n mukaan 7 GW on hyväksytty tai rakenteilla. Vuonna 2013 asennettu tuulivoima 8,5 GW ylittää käytössä olevan ydinvoiman. Lisäksi BWEA:n mukaan 19 GW tuulivoimaa on jo kehitteillä.


title: Uusiutuva energia Britanniassa

text: Lontoon Thames-joella kelluvat aurinkopaneelit tuottavat energiaa 6,3 MW kapasiteetilla vastaten 1 800 kotitalouden sähkönkulutusta. Vastaava kelluva aurinkopaneeli projekti on lähellä Manchesterin kaupunkia.


title: Uusiutuva energia Britanniassa

text: BWEA:n mukaan Britannian aaltoenergiapotentiaali on kaksinkertainen käytettyyn sähköön verrattuna ja vuorovesipotentiaali on 34 % käytetystä sähköstä. Britannian suurimman joen, Severnin suistoon suunnitellaan vuorovesivoimalaa, joka tuottaisi 4,4 % Britannian sähköstä 17 TWh/a. Voimalan muodostaisi 16 km:n pato, jonka sisällä olisi vuoroveden liikkeestä voimansa saavat turbiinit. Hanketta kritisoineet ympäristöjärjestöt, Lintujensuojelujärjestö, Maan Ystävät ja WWF ehdottavat "vuorovesilaguuneja", koska pato muuttaisi kanaalin luonto-oloja rajusti. Komissio myöntää, että pato edellyttäisi laajaa projektia, jossa jokisuiston eläimistölle, varsinkin linnuille, hankittaisiin vaihtoehtoisia elinympäristöjä. Voimalan pitäisi joka tapauksessa täyttää tiukat ympäristönsuojelulliset reunaehdot.


title: Uusiutuva energia Britanniassa

text: Etelä-Walesissa on käynnissä hanke maailman suurimman biomassavoimalan rakentamiseksi. Hanke sai Walesin ympäristöviranomaisilta luvan vuonna 2009. Toteutuessaan voimalasta riittää sähköä 500 000 kodin tarpeisiin.


title: Uusiutuva energia Britanniassa

text: Biopolttoainevelvoite on E2,5/B2,5 (2008) ja E5/B5 (2010).


title: Jacques Brugnon

text: Jacques Brugnon (11. toukokuuta 1895 – 20. maaliskuuta 1978) oli ranskalainen tennispelaaja. Hän kuului niin kutsuttuun "Neljän muskettisoturin" ryhmään, johon luettiin myös Jean Borotra, Henri Cochet ja René Lacoste.


title: Jacques Brugnon

text: Brugnon menestyi ennen kaikkea nelinpelissä. Hän voitti miesten nelinpelin mestaruuden Ranskan avoimissa 1927, 1928, 1930 ja 1934, Australian avoimissa 1928 ja Wimbledonissa 1926, 1928, 1932 ja 1933 sekä sekanelinpelin mestaruuden Ranskan avoimissa 1925 ja 1926.


title: Jacques Brugnon

text: Brugnon oli voittamassa Davis Cupia vuosina 1927, 1930, 1931 ja 1932 ja sai hopeaa miesten nelinpelissä vuoden 1924 kesäolympialaisissa Pariisissa. Hänestä tehtiin muiden "muskettisoturien" kanssa International Tennis Hall of Famen jäsen vuonna 1976. Hän oli myös Kunnialegioonan upseerina vuodesta 1977.


title: Manifest

text: Manifest on suomalaisen black metal -yhtye Impaled Nazarenen 10. studioalbumi, joka julkaistiin 26. lokakuuta 2007.


title: Seevetal

text: Seevetal on kunta Harburgin piirikunnassa, Ala-Saksin osavaltiossa, Saksassa. Seevetalissa oli vuoden 2015 lopulla 40 949 asukasta. Kunnan pinta-ala on 105,21 neliökilometriä. Kunnan keskus on Hittfeld. Nimensä kunta on saanut Seeve-joen mukaan.


title: Seevetal

text: Seevetal sijaitsee noin 20 kilometrin päässä Hampurista etelään. Harburgin piirikunnan pääkaupunki Winsen sijaitsee noin 15 kilometrin päässä Seevetalista itään.


title: Seevetal

text: Seevetalissa sijaitsevia nähtävyyksiä ovat muun muassa Maschenin ratapiha ja 1100-luvulta peräisin oleva Hittfeldin kivikirkko.


title: Seevetal

text: Kunta muodostui kun 19 hallinnollisesti itsenäistä pientä kaupunkia yhdistyi 1. heinäkuuta 1972. Monien näiden paikkakuntien historia ulottuu kauas menneisyyteen. Ramelslohin tiedetään olleen jo vuonna 845 olemassa. Maschenista ensimmäiset maininnat ovat vuodelta 1294. Hittfeld vietti 900-vuotisjuhlaansa kesäkuussa 2007.


title: Retkikunta 18

text: Retkikunta 18 () oli Kansainvälisen avaruusaseman 18. miehistö.


title: Retkikunta 18

text: Kaksi ensimmäistä Michael Fincke ja Juri Lontšakov laukaistiin 12. lokakuuta 2008 lennolla Sojuz TMA-13.


title: John Wikström

text: John Wikström (1903 – 5. helmikuuta 1991) oli ruotsalainen maastohiihtäjä, joka voitti hopeaa 50 kilometriltä Cortina d'Ampezzon MM-kilpailuista 1927. Samoissa kisoissa hän sijoittui 18 kilometrillä neljänneksi.


title: Willebrord Snellius

text: Willebrord Snellius (synnyinnimeltään Willebrord van Roijen Snell; 1580 – 30. lokakuuta 1628) oli alankomaalainen matemaatikko, joka löysi aallon taittumislain eli Snellin lain. Snelliuksen työ pysyi hänen elinaikansa ajan salassa ja René Descartes löysi saman lain itsenäisesti. Tämän takia lakia voidaan kutsua myös Descartesin laiksi. Snellius löysi trigonometriassa käytetyn sinilauseen. Hänen pääteoksensa ovat "Eratosthenes Batavus" (1617) ja "Cyclometricus" (1621).


title: Willebrord Snellius

text: Snellius syntyi vuonna 1580 Leidenissä. Hänen tarkkaa syntymäpäivää ei ole tiedossa. Snelliuksen isä oli Leidenin matematiikan professori ja Hesse-Kasselin landgraven ("maakreivi") Mauricen yksityisopettaja Rudolph Snellius ja äiti Machteld Cornelisdochter, joka oli selvinnyt täpärästi Oudewaterin massamurhasta.


title: Willebrord Snellius

text: Snellius aloitti opinnot Leidenin yliopistossa lukemalla lakia. Pian hän huomasi matematiikan kiinnostavan häntä enemmän, joten hän alkoi lukea matematiikkaa. Lakiopintoja hän ei unohtanut, vaan opiskeli sitä samanaikaisesti. Nopeasti, jo vuonna 1600, hänen katsottiin olevan tarpeeksi kyvykäs pitämään luentoja. Näitä hän piti, mutta vain tiettyinä päivinä. Ilmeisesti Snellius suoritti onnistuneesti kandidaatin tutkinnon. Vuonna 1602 hän matkusti Pariisiin opiskelemaan lisää lakia. Tätä aiemmin Snellius oli matkustellut ympäri Eurooppaa, pysähtyen muun muassa Würzburgissa, Prahassa, Altdorfissa ja Tübingenissa. Matkoillaansa hän solmi suhteita ajan suurimpiin tähtitieteilijöihin, esimerkiksi Tyko Braheen ja Johannes Kepleriin. Pariisin jälkeen hän palasi Leideniin, käyden vuonna 1604 isänsä kanssa Sveitsissä.


title: Willebrord Snellius

text: 1600-luvun ensimmäisen vuosikymmenen aikana Snellius käänsi latinaksi Simon Stevinin, ja myöhemmin van Ceulenin, kirjoituksia. Hän yritti myös pelastaa Apollonios Pergalaisen teoksen "De Sectione Determinata" todistuksia. Vuonna 1613 hänestä tuli Leidenin yliopiston matematiikan professori.


title: Willebrord Snellius

text: Snellius julkaisi vuonna 1617 ensimmäisen pääteoksensa "Eratosthenes Batavus", jossa hän esittelee keinoja mitata Maan mittoja. Snelliuksella oli suuria vaikeuksia saada teos valmiiksi, mutta Sterrenbergin paroniveljesten avun ansiosta se tuli valmiiksi. Teoksen myötä Snellius tuli perustaneeksi modernin maanmittauksen ja paransi kartanpiirtämisessä käytetyn kolmiointimenetelmän luotettavuutta. Noin vuotta myöhemmin hän julkaisi astronomisia töitä, jotka käsittelivät muun muassa komeettoja. Huomioimisen arvoista on, että Snellius ei jakanut Kopernikuksen ajatuksia aurinkokeskisyydestä.


title: Willebrord Snellius

text: Matematiikassa Snellius paransi piin, π, likiarvon laskentamenetelmää, jonka van Ceulen oli aiemmin esitellyt. Tuloksensa hän esitteli vuonna 1621 julkaistussa "Cyclometricus"-teoksessa. Samana vuonna hän löysi aaltojen taittumislain, vaikkei sitä koskaan julkaissutkaan. Vasta Christiaan Huygens mainitsee "Dioptria"-teoksessaan Snelliuksen löytäneen lain. Snelliuksen laki muodostaa pohjan geometeriselle optiikalle.


title: Willebrord Snellius

text: Snellius jatkoi tieteellisten teosten julkaisua vielä "Tiphys batavus" -teoksen (1624) myötä. Siinä hän tutkii navigointia ja tutkii loksodromin ominaisuuksia. Tässä teoksessa Snellius myös esittelee ensimmäisen kerran loksodromi-termin. Lisäksi hän muodosti luottelon trigonometristen funktioiden arvoista ja johti sinilauseen teoksessaan "Doctrina triangulorum" (1627).


title: Willebrord Snellius

text: Snellius avioitui Schoonhovenin pormestarin tyttären Maria de Langen kanssa vuonna 1608. Hän kuoli synnyinkaupungissaan 30. lokakuuta vuonna 1628.


title: Retkikunta 13

text: Retkikunta 13 () oli Kansainvälisen avaruusaseman 13. miehistö.


title: Harald Kloser

text: Harald Kloser (s. 9. heinäkuuta 1956 Hard, Vorarlberg, Itävalta) on itävaltalainen elokuvamusiikin säveltäjä. Hän on säveltänyt musiikkia lukuisiin elokuviin, ja hänet on palkittu BMI Film Music Award -palkinnolla elokuvien The Day After Tomorrow ja Alien vs. Predator tunnusmusiikeista.


title: Aliecer Urrutia

text: Aliecer Urrutia (s. 22. syyskuuta 1974) on entinen kuubalainen kolmiloikkaaja.


title: Aliecer Urrutia

text: Urrutian uran suurin saavutus on MM-pronssi Ateenasta 1997. Samana vuonna hän saavutti myös sisäratojen MM-hopeaa Pariisista.


title: Aliecer Urrutia

text: Urrutia hyppäsi vuonna 1997 sisäratojen maailmanennätyksen 17,83 m, jota Christian Olsson sivusi vuonna 2004. Vuonna 2010 Teddy Tamgho rikkoi ennätyksen hyppäämällä 17,90 m. Ulkoradoilla Urrutian ennätys on 17,70 m.


title: Robert Fred Ellsworth

text: Robert Fred Ellsworth (11. kesäkuuta 1926 Lawrence, Kansas, Yhdysvallat – 9. toukokuuta 2011) oli yhdysvaltalainen diplomaatti ja republikaanisen puolueen poliitikko. Hän palveli upseerina Yhdysvaltain laivastossa, valmistui lakimieheksi ja oli Korean sodassa.


title: Robert Fred Ellsworth

text: Ellsworth toimi muun muassa presidentti Nixonin erityisneuvonantajana ja vuosina 1975–1977 varapuolustusministerinä. Hän oli myös Yhdysvaltain suurlähettiläs (vakituinen edustaja, "permanent representative") NATOon vuosina 1969–1971.


title: Robert Fred Ellsworth

text: Kongressiuransa aikana Ellsworth istui liittovaltion edustajainhuoneen jäsenenä vuosina 1961–1967. Hänen vaalipiirinään oli vuoteen 1963 Kansasin toinen, sen jälkeen kolmas.


title: Nick Faldo

text: Sir Nicholas "Nick" Alexander Faldo, MBE (s. 18. heinäkuuta 1957 Welwyn Garden City) on englantilainen golf-ammattilainen, yksi lajin kaikkien aikojen menestyneimmistä eurooppalaispelaajista.


title: Nick Faldo

text: Faldo on voittanut kuusi "major"-turnausta: Britannian avoimet vuosina 1987, 1990 ja 1992 sekä The Masters Tournamentin 1989, 1990 ja 1996. Maailmanlistan ykkösenä hän on ollut 98 viikon ajan.


title: Nick Faldo

text: Faldo aloitti ammattilaisuransa vuonna 1976. Hänet on valittu Vuoden pelaajaksi Euroopan kiertueella 1989, 1990 ja 1992 sekä Yhdysvaltain kiertueella 1990. Hän on edustanut Eurooppaa Ryder Cupissa ennätykselliset yksitoista kertaa.


title: Nick Faldo

text: Faldo nimettiin World Golf Hall of Fameen vuonna 1998.


title: Nick Faldo

text: Kuningatar Elisabet II myönsi hänelle ritarin arvon 2009.


title: Nick Faldo

text:
vet. = vetäytyi
CUT = ei selvinnyt kahdelle viimeiselle kierrokselle
"J" = jaettu sija
Voitot vihreällä taustalla, kymmenen parhaan joukkoon sijoittumiset keltaisella taustalla


title: Salatut elämät (kokoelma)

text: Salatut elämät on BMG Finlandin vuonna 2001 julkaistu kokoelmalevy. Kokoelman kansilehdissä on samannimisen televisiosarjan roolihenkilöiden kuvia ja perusteluita miksi valitsivat albumille juuri kyseisen kappaleen.


title: Retkikunta 12

text: Retkikunta 12 () oli Kansainvälisen avaruusaseman 12. miehistö.


title: Ossi Louhivaara

text: Ossi Joonas Kasperi Louhivaara (s. 31. elokuuta 1983 Kotka) on suomalainen jääkiekkoilija, joka pelaa SM-liigajoukkue JYPissä. Hän toimii joukkueen varakapteenina. Suhteellisen isokokoinen Louhivaara on pelipaikaltaan oikea laitahyökkääjä. JYPin urheilutoimenjohtaja Jukka Holtari on luonnehtinut häntä yhdeksi SM-liigan parhaista kahden suunan hyökkääjistä. Louhivaara laukoo oikealta.


title: Ossi Louhivaara

text: Louhivaara on Kotkan Titaanien kasvatti. Hän aloitti jääkiekon 5-vuotiaana, jolloin hän liittyi heti muutamaa vuotta vanhempien pelaajien joukkueeseen. Louhivaara pelasi juniorijoukkueissa aina B-juniori-ikään saakka. Hän pääsi Titaanien kanssa B-nuorten SM-noususarjaan.


title: Ossi Louhivaara

text: Louhivaara debytoi miesten peleissä vain 16-vuotiaana Suomi-sarjassa kaudella 1999–2000, mutta seuraava kausi 2000–2001 oli Louhivaaralle kuitenkin varsinainen tulokaskausi siellä ja se toi hänelle 32 runkosarjaottelussa tehot 10+12=22. Kaudella 2001–2002 Louhivaara oli tehoilla 13+14=27 Titaanien toiseksi paras maalintekijä Harri Niemen kanssa sekä kolmanneksi paras pistemies.


title: Ossi Louhivaara

text: Kaudeksi 2002–2003 Louhivaara siirtyi sarjatasoa ylemmäs Mestis-joukkue KooKoohon. Hän onnistui maalinteossa kolmessa ensimmäisessä Mestis-ottelussaan ja onnistui tekemään myös kypärätempun 23. marraskuuta 2002 Hyvinkään Ahmoja vastaan. Louhivaara pelasi hienon tulokaskauden tehden 44 runkosarjaottelussa tehot 20+15=35 sekä yhdeksässä playoff-ottelussa tehot 1+3=4. Hän oli KooKoon paras maalintekijä ja sijoittui runkosarjan maalipörssissä yhdeksänneksi. Hän voitti kauden päätteeksi Mestis-pronssia ja palkittiin kauden päätteeksi Mestiksen parhaana tulokkaana.


title: Ossi Louhivaara

text: Ottawa Senators varasi Louhivaaran kahdeksannella kierroksella 260. pelaajana . Kaudella 2003–2004 hän oli KooKoon toiseksi paras maalintekijä ja kolmanneksi paras pistemies tehoilla 13+17=30. Louhivaara siirtyi kaudeksi 2004–2005 kaksivuotisella sopimuksella SM-liigajoukkue JYPiin. Hänen tulokaskautensa toi 56 runkosarja- ja kolmessa playoff-ottelussa tehot 4+9=13. Louhivaara onnistui maalinteossa jo liigadebyytissään, kauden avausottelussa 16. syyskuuta 2004 Saimaan Palloa vastaan. Hän teki ottelun avausmaalin, joka ratkaisi JYPille 2–0-voittoon päättyneen ottelun. Louhivaara palkittiin ottelun "Ilta-Sanomien" kolmen tähden tähtipelaajana. Kaudella 2005–2006 Louhivaara teki runkosarjassa 18 tehopistettä. Hän voitti lukemalla +7 JYPin sisäisen tehotilaston. Marraskuussa 2005 Louhivaara teki kaksivuotisen jatkosopimuksen joukkueen kanssa.


title: Ossi Louhivaara

text: Kausi 2006–2007 osoittautui Louhivaaralle hieman pettymykseksi varsinkin pisteiden valossa. Hän kärsi myös loukkaantumisista, jonka takia Louhivaara pelasi vain 34 runkosarjaottelua. Hänen läpimurtonsa jäi tekemättä vielä kaudella 2007–2008, jolloin Louhivaaraa haittasi jälleen loukkaantumiset. Hänellä tapahtui kuitenkin kehitystä fyysisessä pelissä ja Louhivaara ratkaisi paljon tärkeitä pelejä. Hän kävi kauden aikana myös kahden ottelun verran lainalla Mestis-joukkue Savonlinnan Pallokerhossa. Joulukuussa 2007 Louhivaara teki taas kaksivuotisen jatkosopimuksen JYPin kanssa.


title: Ossi Louhivaara

text: Louhivaaralta jäi edelleen läpimurto tekemättä ehjällä kaudella 2008–2009, joka toi 58 runkosarjaottelussa tehot 9+18=27 ja 15 playoff-ottelussa tehot 5+2=7. Hän onnistui tekemään neljännessä finaaliottelussa 14. huhtikuuta 2009 Oulun Kärppiä vastaan tehot 2+1=3. Louhivaaran alivoimalla tekemä toinen maali ratkaisi JYPille 3–4-voittoon päättyneen ottelun ja Suomenmestaruuden suoraan neljässä ottelussa. Hänet palkittiin ottelun "Ilta-Sanomien" kolmen tähden tähtipelaajana.


title: Ossi Louhivaara

text: Kauden 2009–2010 Louhivaara aloitti pelaamalla yhden ottelun JYPin farmijoukkue D Teamissa kuntouduttuaan kesän ajan loukkaantumisestaan. Hän teki SM-liigan runkosarjassa 32 tehopistettä. Louhivaara voitti kauden päätteeksi SM-pronssia. Hän teki tammikuussa 2010 jälleen kaksivuotisen jatkosopimuksen JYPin kanssa. Kaudella 2010–2011 Louhivaara teki SM-liigan yhden kauden piste-ennätyksensä tehoilla 18+22=40. Hän oli JYPin toiseksi paras maalintekijä Éric Perrinin ja Juha-Pekka Hytösen kanssa sekä neljänneksi paras pistemies. Kaudella 2011–2012 Louhivaarasta tuli JYPin varakapteeni. Hän voitti kauden päätteeksi Suomenmestaruuden. Louhivaara jatkoi sopimustaan JYPin kanssa taas kahdella vuodella joulukuussa 2011.


title: Ossi Louhivaara

text: Kaudella 2012–2013 Louhivaara oli tehoilla 13+20=33 JYPin toiseksi paras maalintekijä Antti Jaatisen kanssa sekä kolmanneksi paras pistemies. Hän voitti kauden päätteeksi SM-pronssia. Kaudella 2013–2014, 29. lokakuuta 2013 Louhivaara onnistui tekemään liigauransa ensimmäisen kypärätempun vieraissa Tampereen Ilvestä vastaan. Hänen ensimmäinen maalinsa jäi JYPin 2–5-voittoon päättyneen ottelun ratkaisumaaliksi. Kolmannen osumansa Louhivaara viimeisteli tyhjään maalin. Hän teki lopulta SM-liigan yhden kauden maaliennätyksensä 21 osumallaan, joilla Louhivaara oli JYPin paras maalintekijä ja toiseksi paras pistemies Éric Perrinin jälkeen. Hän jakoi koko SM-liigan maalipörssin viidennen sijan Ässien Niklas Hagmanin ja Tapparan Josh Greenin kanssa. Louhivaara voitti JYPissä European Trophyn mestaruuden.


title: Ossi Louhivaara

text: Tammikuussa 2014 Louhivaara teki peräti viisivuotisen jatkosopimuksen JYPin kanssa. Hänen sopimuksessaan on optio pelata kaksi kautta KHL:ssä tai Sveitsin National League A:ssa ilman, että sopimuskausi JYPin kanssa lyhenee. Louhivaara päätti käyttää optionsa jo kahdelle seuraavalle kaudelle siirryttyään NLA-joukkue Lausanne HC:hen. Kaudella 2014–2015 hän voitti joukkueen sisäisen maalipörssin ja jakoi sisäisen pistepörssin voiton Harri Pesosen kanssa tehoilla 14+15=29. Louhivaara voitti myös Lausannen sisäisen tehotilaston lukemalla +8. Kaudella 2015–2016 hän jakoi joukkueen sisäisen pistepörssin kolmannen sijan Etienne Froidevaux'n kanssa tehoilla 12+16=28.


title: Ossi Louhivaara

text: Kaudeksi 2016–2017 Louhivaara palasi alkuperäisen sopimuksensa mukaisesti ulkomailta takaisin JYPiin. Koska ulkomaanoptio ei lyhentänyt hänen sopimustaan, Louhivaaran sopimus JYPin kanssa kattaa viisi vuotta. Hänet nimettiin joukkueen varakapteenksi. Loukkaantumiset kuitenkin sotkivat Louhivaaran kautta ja hän pelasi vain 39 runkosarja- ja viisi playoff-ottelua. Louhivaara voitti kauden päätteeksi SM-pronssia. Kaudella 2017–2018 hänen loukkaantumisensa jatkuivat ja Louhivaara pelasi runkosarjassa vain 31 ottelua. 2. maaliskuuta 2018 Louhivaarasta tuli Juha-Pekka Hytösen jälkeen JYPin seurahistorian toinen 600 runkosarjaottelua SM-liigassa pelannut pelaaja. Hän voitti kauden aikana myös Mestarien liigan mestaruuden.


title: Ossi Louhivaara

text: Louhivaara edusti Suomea MM-kilpailuissa vuonna 2015. Yhteensä hän on pelannut yhteensä 34 A-maaottelua tehopistein 4+4=8. Louhivaara pelasi ensimmäisen A-maaottelunsa 19. huhtikuuta 2006 Jyväskylässä Tanskaa vastaan. Hänen ensimmäinen A-maajoukkuemaalinsa syntyi 10. helmikuuta 2011 LG Hockey Gamesin Moskovassa pelatussa avausottelussa Venäjää vastaan.


title: Ossi Louhivaara

text: Louhivaara edusti myös Mestis-pelaajista koottua Suomen B-maajoukkuetta Nagano Cupissa ja Pitsiturnauksessa vuonna 2003.


title: Audrey Niffenegger

text: Audrey Niffenegger (s. 13. kesäkuuta 1963 Michigan) on yhdysvaltalainen taiteilija, professori ja kirjailija.


title: Audrey Niffenegger

text: Niffeneggerin vuonna 2004 julkaistu esikoisteos "Aikamatkustajan vaimo" on käännetty yli 30 kielelle. Siitä tuli lyhyessä ajassa menestysteos, joka pysyi useita viikkoja myydyimpien teosten listalla sekä Yhdysvalloissa että Britanniassa ja joka nousi myyntilistoille uudestaan kirjaan perustuvan elokuvan myötä. Hänen toinen romaaninsa on moderniksi kummitustarinaksi kuvailtu "Hänen varjonsa tarina", joka ilmestyi vuonna 2009.


title: Audrey Niffenegger

text: Niffenegger vieraili Suomessa kustantajansa Gummeruksen vieraana huhtikuussa 2010.


title: Beachfutis

text: Beachfutis eli rantafutis on hiekalla pelattava jalkapallon tapainen peli. Laji on lähtöisin Brasiliasta, ja Brasilia onkin lajin suurin maa. Maa on voittanut lajin maailmanmestaruuden 11 kertaa. Lajin muita suurmaita ovat muun muassa Espanja, Ranska ja Portugali.


title: Beachfutis

text: Joukkueella saa olla kentällä kerrallaan viisi pelaajaa (4 kenttäpelaajaa ja 1 maalivahti). Joukkueet saavat tehdä vaihtoja koska tahansa, ja niiden määrää ei olla rajoitettu. Kun pallo menee kentän sivurajojen yli, annetaan vapaavalintaisesti sivurajapotku tai sivurajaheitto. Jos taas pallo menee päätyrajan yli, seuraa kulmapotku tai maaliheitto riippuen siitä, kumman joukkueen pelaajasta pallo meni rajan yli. Jokainen rike johtaa vapaapotkuun, jossa ei saa olla muuria, poikkeuksena se, jos rike tapahtuu rangaistusalueen sisällä. Tässä tapauksessa ammutaan rangaistuspotku. Vapaa- tai rangaistuspotkun laukoo aina pelaaja, jota rikottiin. Erotuomareilla on käytössään sininen kortti, joka tarkoittaa sitä, että pelaaja joutuu jäähylle kahdeksi minuutiksi. Tämän ajan joukkue pelaa alivoimalla.


title: Beachfutis

text: Beachfutiksessa varsinainen peliaika on kolme kahdentoista minuutin erää. Erien välissä pidetään noin kolmen minuutin tauko. Jalkapallosta poiketen peliaika on esimerkiksi jääkiekon tavoin tehokasta, eli pelikello pysäytetään katkojen ajaksi.


title: Beachfutis

text: Jokaisessa beachfutisottelussa on voittaja. Jos peli on tasan varsinaisen peliajan jälkeen, pelataan kolmen minuutin jatkoaika siten, että ensimmäisen maalin tehnyt joukkue voittaa (kultainen maali-sääntö). Jos peli on tasan vielä jatkoajankin jälkeen, käydään rangaistuslaukauskilpailu.


title: Beachfutis

text: Pelaajat käyttävät muuten samoja varusteita kuin jalkapallossa, mutta he eivät saa käyttää kenkiä. Sen sijaan nilkkatuet ovat sallittuja.


title: Beachfutis

text: Beachfutiksen kenttä on 35–37 metriä pitkä ja 26–28 metriä leveä. Suurin ero jalkapallokenttään on kuitenkin se, että kenttä on hiekalla. Kentän hiekka on tarkasti valikoitua ja puhdistettua. Kentän rangaistusalue on yhdeksän metriä pitkä, ja sen raja jatkuu aina sivurajalle saakka. Pituussuunnassa sen raja on merkitty kahdella keltaisella lipulla, jotka ovat kentän kummallakin puolella sivurajan takana.


title: Anna Lindh -säätiö

text: Anna Lindh -säätiö () on Barcelona-prosessin puitteissa perustettu, Euroopan ja Välimeren maiden kulttuurien välistä dialogia ajava järjestö. Säätiön tavoitteena on tuoda ihmisiä ja järjestöjä eri puolilla Välimerta lähemmäs toisiaan vuoropuhelun ja kansalaisyhteiskuntien kehittämisen kautta, lisätä yhteistyötä ja keskinäistä suvaitsevaisuutta ja ymmärrystä. Erityiskohderyhmänä on nuoret. Vuonna 2004 perustettu säätiö nimettiin kulttuurienvälisen dialogin parantumista toivoneen, Ruotsin entisen ulkoministerin Anna Lindhin, mukaan.


title: Anna Lindh -säätiö

text: Toimintaan kannustetaan mukaan nuoriso-, kulttuuri- ja kansalaisjärjestöjä, museoita, akateemisia oppilaitoksia ja tutkimuskeskuksia ja muita Välimeri-asioista kiinnostuneita. Anna Lindh -säätiön kautta on mahdollista saada tukea Euro-Välimeri-kulttuuriyhteistyöhön. Rahoitusta säätiö saa sekä jäsenmailta että EU-komissiolta.


title: Anna Lindh -säätiö

text: Anna Lindh -säätiön toiminnassa on mukana 42 maata, kaikki EU-maat ja 10 Välimeren maata, ja jokaisessa maassa toimii oma kansallinen verkosto. Suomen Anna Lindh -verkostoa koordinoi Suomen Lähi-idän instituutin säätiö, ja verkostossa ovat mukana muun muassa TAPRI, KEHYS, STETE, Ulkopoliittinen instituutti, FIME, Ulkomaantoimittajayhdistys, Suomalais-arabialainen yhdistys, Hanasaari, Rauhanliitto, Psykologien sosiaalinen vastuu sekä monet järjestöt, oppilaitokset ja yksityishenkilöt. Säätiön päämaja on Egyptin Aleksandriassa.


title: Peter Phillips

text: Peter Mark Andrew Phillips (s. 15. marraskuuta 1977) on prinsessa Annen ja kapteeni Mark Phillipsin vanhin lapsi ja Britannian kuningatar Elisabet II:n ensimmäinen lapsenlapsi. Hän on Yhdistyneen kuningaskunnan kruununperimysjärjestyksessä sijalla kolmetoista. Philips on ollut naimisissa vuodesta 2008 Autumn Kellyn kanssa, ja heidän tyttärensä ovat 30. joulukuuta 2010 syntynyt Savannah Phillips ja 29. huhtikuuta 2012 syntynyt Isla Elizabeth Phillips.


title: Peter Phillips

text: Peter Phillipsillä ei ole kuninkaallisia arvonimiä eikä kuninkaallisia velvollisuuksia. Hän työskentelee Royal Bank of Scotlandissa Edinburghissa.


title: Retkikunta 11

text: Retkikunta 11 () oli Kansainvälisen avaruusaseman 11. miehistö.


title: Pehmeä kohde

text: Pehmeä kohde () on suomen kieleen levinnyt käännöslaina, jota käytetään sotaterminologiassa kuvaamaan suojaamatonta tai puolustuskyvytöntä kohdetta . Se voi olla panssaroimaton sotilasajoneuvo tai puhtaasti siviilikohde. Sanan käyttöä tulisi esimerkiksi tiedotusvälineissä välttää sillä sanan merkitys ei ole itsestään selvä. Yksinkertaisemmin voitaisiin puhua siviilikohteista, kaupungeista tai rautatieasemista.


title: Pehmeä kohde

text: Sissit tai terroristit saattavat suunnata iskunsa vahvasti varustetun ja suojatun vihollisen sotilasmuodostelman () sijasta huoltokuljetuksiin, siviilikohteisiin, esimerkiksi juniin tai linja-autoihin, jopa vihollisen omalla maaperällä.


title: Lammin Sahti

text: Lammin Sahti Oy on vuonna 1985 perustettu Suomen vanhin toiminassa oleva pienpanimo. Yritys sijaitsee Lammilla Lieson kylässä. Lammin Sahdin ensimmäiset tuotteet tulivat myyntiin vuonna 1987. Lammin sahdin omistajia ovat Pekka ja Sirpa Kääriäinen. Pekka Kääriäinen toimii myös Suomen Sahtiseuran puheenjohtajana. Lammin Sahti tekee tuotantoyhteistyötä Saimaan Panimon kanssa.


title: Lammin Sahti

text: Yritys valmistaa sahtia, sahtivierrettä, olutta, siideriä ja tisleitä. Yrityksen päätuote on perinteisin menetelmin valmistettu tumma Lammin sahti. Sen lisäksi tuotevalikoimaan kuuluvat Käki-katajaolut, Kottarainen-omenasiideri, Pulu-mansikkasiideri ja Puhti-katajaolut, jota on viety myös Yhdysvaltoihin Kataja-oluen nimellä.


title: Lammin Sahti

text: Lammin sahti valittiin vuoden olueksi Helsinki Beer Festivalilla vuonna 2008.


Kazakstanin alle 21-vuotiaiden jalkapallomaajoukkue on joukkue, joka edustaa Kazakstania alle 21-vuotiaille järjestetyissä kilpailuissa. Joukkuetta kontrolloi Kazakstanin jalkapalloliitto. Joukkuetta valmentaa Jevgeni Jarovenko. Joukkue ei ole menestynyt kovinkaan hyvin kansainvälisesti, ja se ei ole päässyt kertaakaan yksiinkään arvokisoihin. Joukkue tosin teki debyyttinsä UEFAn kilpailuissa vasta vuonna 2004. Tuolloin he osallistuivat karsintaan vuoden 2006 alle 21-vuotiaiden EM-kisoihin.


title: Pentti Varhama

text: Pentti ”Baby Boy” Varhama (s. 12. lokakuuta 1951 Helsinki) on suomalainen bluesmuusikko ja historianopettaja.


title: Pentti Varhama

text: Varhama syntyi Helsingissä, mutta hän on asunut Lahdessa miltei koko ikänsä. Varhama valmistui filosofian kandidaatiksi Jyväskylän yliopistosta, ja teki päätoimisen elämäntyönsä historianopettajana. Hän jäi eläkkeelle Lahden Tiirismaan koulusta vuonna 2012. Soittamisen hän aloitti kouluiässä, ja muusikkona ja lauluntekijänä Varhama on itseoppinut. Hänen instrumenttinsa ovat laulu ja kitara. Varhama tunnetaan karheasta lauluäänestä, monipuolisista bluestulkinnoista sekä sävellyksistä ja sanoituksista, joista monet ovat päässeet hänen äänitteilleen. Varhama on tehnyt yhteistyötä mm. Pepe Ahlqvistin, Ismo Haaviston, Marko Haaviston, Olli Haaviston, Miikka Kallion, Petri Juutilaisen, Mike Westhuesin, Lahti Big Bandin, Lahden Gospelkuoron sekä monien muiden muusikkojen kanssa Lahden, Jyväskylän ja Tampereen seuduilta. Apurahoja Varhama on saanut Suomen Kulttuurirahaston Päijät-Hämeen rahastolta ja Alfred Kordelinin säätiöltä.


title: Tenholan linnavuori

text: Tenholan linnavuori on rautakaudella ja keskiajalla käytössä ollut linnavuori, joka sijaitsee Hattulan kunnassa Vanajaveden vesistön läheisyydessä Kanta-Hämeessä. Saman vesistön alueelta tunnetaan useita linnavuoria, kuten esimerkiksi Aulangon ja Hakoisten linnavuoret.


title: Tenholan linnavuori

text: Tutkimuksissa linnavuoren laelta on löydetty useiden kivisten vallien sekä rakennusten jäänteitä. Lisäksi paikalta on löydetty pienesineistöä, kuten saviastianpaloja, palaneita ja palamattomia luiden kappaleita, palanutta savea, rautakuonaa sekä helmen ja kaularenkaan osia. Linnavuori on ollut käytössä todennäköisesti pitkään. Osa ajoituksista on rautakaudelta, mutta paikalta on löydetty keskiaikaisten radiohiiliajoitusten lisäksi myös 1400- ja/tai 1500-luvuille ajoitettu kuula, joka on tarkoitettu käytettäväksi joko käsikanuunassa, hakapyssyssä tai falkonissa. Hjalmar Appelgren on todennut Tenholan linnavuoren muistuttavan paikan ja varustusten suhteen Vanajan Linnanpäätä eli Hakovuorta. Hän myös kertoo kuulleensa, että paikalla on poltettu helavalkeita.


title: Tenholan linnavuori

text: Vanajaveden vesistön pinnanlasku on saanut rantaviivan siirtymään kauemmaksi itse linnavuoresta myös Tenholan mäkilinnan alueella. Linnavuori on Museoviraston merkitsemä historiallisesti arvokas kohde. Sinne on rakennettu opastaulut sekä rekonstruktio hirsiaidasta, jonka raoista vihollista on voitu tähystää ja esimerkiksi ampua nuolin. Tenholan linnavuoren juurella sijaitsee Hattulan kunnan ylläpitämä nuotiopaikka.


title: Retkikunta 10

text: Retkikunta 10 () oli Kansainvälisen avaruusaseman 10. miehistö.


title: Hamani Diori

text: Hamani Diori (6. kesäkuuta 1916 – 23. huhtikuuta 1989) oli afrikkalaisen Nigerin tasavallan ensimmäinen presidentti.


title: Hamani Diori

text: Hamani Diorin isä kuului djerma-kansaan ja työskenteli Ranskan siirtomaahallinnon palveluksessa. Poika pääsi koulutielle, ja valmistui opettajaksi Dakarissa, Senegalissa. Hän työskenteli opettajana synnyinmaassaan vuodet 1936- 1938, minkä jälkeen toimi Pariisissa djerman ja hausan kielten opettajana.Hän palasi kotimaahansa jälleen vuonna 1946, sillä oli saanut Niameysta rehtorin viran. Oli mukana perustamassa Nigerin edistyspuoluetta ("Parti Progréssite Nigerien, PPN").


title: Hamani Diori

text: Vuonna 1946 Hamani Diori valittiin Ranskan kansalliskokouksen jäseneksi. Hän menetti paikkansa vuoden 1951 vaaleissa, mutta nousi uudelleen kansanedustajaksi vuonna 1956.


title: Hamani Diori

text:
Nigeriläiset pääsivät äänestämään maansa autonomiasta vuonna 1958. Nigeriläiset hyväksyivät autonomian ja Hamani Diorista tuli väliaikaisen hallituksen pääministeri. Ranska kielsi muiden puolueiden kuin PPN:n toiminnan ja itsenäistyessään 3. syyskuuta 1960
Niger oli yksipuoluevaltio. Nigerin kansalliskokous nimesi Hamani Diorin tasavallan presidentiksi lokakuussa 1960.


title: Hamani Diori

text: Kotimaan politiikassaan Hamani Diori ylläpiti vanhakantaisia yhteiskunnallisia rakenteita. Hallitukseensa hän otti Djerma, Fulani ja Hausa -kansojen edustajia. Hän säilytti tiiviit taloussuhteet Ranskaan. Hänet valittiin uudelleen presidentiksi sekä 1965 että 1970. Vuonna 1963 hän selvisi murhayrityksestä ja vuonna 1965 oli vallankaappausyritys.


title: Hamani Diori

text: Ulkopolitiikallaan Hamani Diori onnistui saamaan maailmanlaajuista arvostusta. Hän otti esiin Afrikan ongelmia ja sovitteli muiden Afrikan valtioiden kriisejä.


title: Hamani Diori

text: Nigeriä ja koko Sahelin aluetta koetteli 1970-luvun alussa kuivuus ja nälänhätä. Hankalassa tilanteessa Nigerin oppositio syytti Hamani Dioiria siitä, että hän keskittyi liikaa ulkopolitiikkaan ja on laiminlyönyt kotimaan kehittämisen. Hallitusta syytettiin sekä reformien välttämisestä että korruptiosta.Opiskelijaliitto puolestaan syytti Hamani Dioria ja hänen hallitustaan Ranskan uuskolonialismin uhriksi suostumisesta. Hamani Diorin hallituksen välit Ranskan kanssa heikkenivät, kun se esitti Georges Pompidoulle syytöksen tämän innottomuudesta investoida Nigerin uraaniesiintymiin.


title: Hamani Diori

text: Nälänhädän aikana levisi huhuja, että hallituksen jäsenet kavaltavat kansainvälistä ruoka-apua. Seurasi levottomuuksia, minkä johdosta Hamani Diori keskitti valtaa itselleen, sukulaisilleen ja luotettavana pitämälleen Djerma-kansan jäsenille. Hän otti hoitaakseen myös ulko- ja puolustusministerin tehtävät.


title: Hamani Diori

text: 15. huhtikuuta 1974 everstiluutnantti Seyni Kountchén johtama sotilasvallankaappaus syrjäytti Hamani Diorin. Hänet laitettiin vankilaan, mistä hänet vapautettiin kotiarestiin vuonna 1980. Kotiarestista hän vapautui vuonna 1987, minkä jälkeen hän muutti Marokkoon.


title: Ego Trippin’

text: Ego Trippin’ on rap-artisti Snoop Doggin yhdeksäs studioalbumi. Albumi julkaistiin 11. maaliskuuta 2008 ja julkaisijan toimi Snoop Doggin oma levy-yhtiö Doggystyle Records sekä Geffen Records.


title: Ego Trippin’

text: Albumilla ei pitänyt alun perin olla yhtään vierailijaa, vain Snoop Dogg itse, siksi albumin nimeksi tuli Ego Trippin'.


title: Ego Trippin’

text: Albumi myi avausviikolla 137 000 kappaletta sijoittuen kolmanneksi Billboard 200 -listalla.


title: Retkikunta 9

text: Retkikunta 9 () oli Kansainvälisen avaruusaseman 9. miehistö. Se työskenteli vuonna 2004.


title: Ola Svensson

text: Ola Nils Håkan Svensson (s. 23. helmikuuta 1986 Lund, Ruotsi) on ruotsalainen laulaja, joka tuli kuuluisaksi esiintymisestään Ruotsin Idolissa vuonna 2005, jossa hän sijoittui kahdeksanneksi.


title: Ola Svensson

text: Olan esikoisalbumi "Given To Fly" julkaistiin 31. toukokuuta 2006 ja se nousi ykköseksi Ruotsin albumilistalla välittömästi julkaisun jälkeen. Hänen ensimmäinen singlensä ”Rain” menestyi yhtä hyvin singlelistalla ja se olikin yksi soitetuimmista kappaleista Ruotsin radiossa puolen vuoden ajan. Olan toinen single ”Brothers” on hänen itse kirjoittamansa. Laulu kertoo Olan kahdesta veljestä, jotka adoptoitiin El Salvadorista.


title: G-Powered

text:
G-Powered on suomalainen sanomaltaan kristillinen yhtye, joka esittää eurodance-musiikkia. Yhtye on lajissaan hyvin harvinainen uskonnollisen sanomansa vuoksi.
Yhtyeen solistina toimi ensin Miia Rautkoski, mutta alkuvuodesta 2013 Rautkoski jätti G-Poweredin aloitettuaan uransa HB:n kanssa ja hänen tilalleen tuli Susanna Korhonen. Yhtyeessä on myös toinen jäsen, Kimmo Korpela, joka vastaa yhtyeen soitinosuudesta keikoilla. Hausmyllyn ja Wingdomin laulajana toiminut Sami Asp on esiintynyt G-Poweredin kanssa Maata Näkyvissä -festareilla vuosina 2008, 2009 ja 2010.


title: Neill Armstrong

text: Neill Ford Armstrong (9. maaliskuuta 1926 – 10. elokuuta 2016) oli yhdysvaltalainen amerikkalaisen jalkapallon pelaaja ja valmentaja. Hän oli kotoisin Oklahomasta.


title: Neill Armstrong

text: Armstrong sai yliopistouransa jälkeen NFL-varauksen vuonna 1947. Hän voitti seuransa Philadelphia Eaglesin kanssa NFL-mestaruudet vuosina 1948 ja 1949.


title: Neill Armstrong

text: Peliuransa päätettyään Armstrong oli vuosikymmeniä valmennustöissä, joihin kuului Chicago Bears -seuran päävalmentajan toimi vuosina 1978–1981.


title: Piia

text: Piia on suomalainen naisen etunimi. Nimen toinen kirjoitusasu on Pia. Nimi johtuu latinalaisesta adjektiivin feminiinimuodosta "pia", joka tarkoittaa hurskasta. Vastaava miehen nimi on "Pius", joka on ollut useiden paavien niminä.


title: Piia

text: Suomessa nimi Piia on 1900-luvun alusta vuoden 2009 loppuun mennessä annettu 7139 ja Pia 13 758 henkilölle, joista valtaosa on syntynyt 1900-luvun loppupuolella.


title: Piia

text: Piian nimipäivä on viattomien lasten päivänä 28. joulukuuta.


title: Piia

text: Kaikki listan henkilöt ovat suomalaisia.


title: Luettelo Miljoonasateen kappaleista

text: Tämä on luettelo Miljoonasade -yhtyeen levyttämistä kappaleista aakkosjärjestyksessä.


title: Martti Mykkänen

text: Martti A. Mykkänen (15. marraskuuta 1926 Iisalmen maalaiskunta – 22. helmikuuta 2008 Helsinki) oli suomalainen graafikko, joka tunnettiin erityisesti tekemistään kirjojen kansista ja julisteista. Hänen tunnetuin kansikuvituksensa on Väinö Linnan "Tuntematon sotilas" vuodelta 1954. Lisäksi Mykkänen kuvitti kolme Mauri Sariolan kirjan kantta.


title: Martti Mykkänen

text: Mykkänen valmistui Taideteollisesta keskuskoulusta 1951, jonka jälkeen hän jatkoi opiskelua Sveitsissä. Hän oli tunnettu modernista tyylistään.


title: Elektroneuromyografia

text: Elektroneuromyografia (ENMG) eli hermo- ja lihassähkötutkimus on lääketieteellinen tutkimusmenetelmä, jolla sähköisesti tutkitaan hermojen ja lihasten tilaa. ENMG-tutkimus koostuu neurografiasta ja myografiasta. Neurografiassa mitataan sensoristen ja motoristen hermojen johtumista stimuloitaessa yleensä pintaelektrodein tutkittavaa hermoa tietyn matkan päästä mittaavaan elektrodiin halutun hermon kohdalla; mitattavia suureita ovat mm. johtumisnopeus, amplitudi ja vasteen muoto. Mittasuureiden avulla voidaan päätellä kunkin mitattavan hermon johtumisominaisuuksia ja saada selvyyttä hermoihin liittyvistä sairauksista. (Elektro)myografia (EMG) toteutetaan yleensä neulamyografiana, jossa ohuilla elektrodineuloilla pistellään lihaksiin ja arvioidaan lihaksen sähköisen toiminnan luonnetta monitorikäyrältä ja ääniksi tulkittuna signaaleina. Mitattavia suureita ovat mm. insertioaktiviteetti, fibrillaatiot, amplitudin koon muutokset ja motoristen yksikkökokojen muutokset. EMG:llä saadaan tietoa lihaksen tilasta, hermolihasliitoksen tilasta ja lihaksen hermotuksesta.


title: Web-ohjelmistotekniikka

text: Web-ohjelmistotekniikka on ohjelmistotekniikan tieteenhaara, joka tutkii web-sovellusten kehittämistä ja siihen liittyviä kysymyksiä. Web-ohjelmistotekniikan kiinnostuksen kohteina on web-sovellusten tuotantoprosessit, niissä käytettävät menetelmät ja välineet sekä menetelmien teoreettiset perusteet.


title: Web-ohjelmistotekniikka

text: Web-ohjelmistotekniikka on monitieteisen web-tutkimuksen osa. Omana tieteenhaaranaan web-ohjelmistotekniikka on vielä hyvin nuori. Web-ohjelmistotekniikka on esitelty vuonna 1998 (9 ACM Conference on Hypertext and Hypermedia). Web-ohjelmistotekniikka on eriytynyt omaksi tieteenhaarakseen web-sovellusten erityispiirteiden vuoksi.


title: Web-ohjelmistotekniikka

text: Web-ohjelmistotekniikkaa ei vielä (2008) opeteta Suomessa itsenäisenä oppiaineena. Web-ohjelmistotekniikkaa voi opiskella maailmalla ainakin Wienissä, Coimbatoressa ja Sydneyssä.


title: Web-ohjelmistotekniikka

text: Kirjallisuutta:


title: Russ Craft

text: William Russell ”Russ” Craft (15. lokakuuta 1919 – 12. tammikuuta 2009) oli yhdysvaltalainen amerikkalaisen jalkapallon pelaaja. Pelattuaan yliopistotasolla Alabamassa hän sai NFL-varauksensa vuonna 1943.


title: Russ Craft

text: Craftin ammattilaisseuroina olivat Philadelphia Eagles (1946–1953) ja Pittsburgh Steelers (1954). Hän oli Pro Bowl -tähdistöottelun pelaajana vuosina 1951 ja 1952.


title: Russ Craft

text: Craft voitti Philadelphia Eaglesin kanssa NFL-mestaruudet 1948 ja 1949.


title: Al Wistert

text: Albert Alexander ”Al” Wistert (28. joulukuuta 1920 – 5. maaliskuuta 2016) oli yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1943–1951 seuranaan Philadelphia Eagles.


title: Al Wistert

text: Ennen ammattilaisuraansa Wistert pelasi Michiganin yliopistolla. Hänet on kelpuutettu College Football Hall of Fameen.


title: Al Wistert

text: Wistert pääsi 1950-luvun alussa pelaajaksi ensimmäiseen Pro Bowl -tähdistöotteluun. Hän toimi useana perättäisenä kautena Philadelphia Eaglesin kapteenina. Hänen pelipaitansa numero on jäädytetty sekä Eaglesissa (#70) että Michiganin yliopiston Wolverines-joukkueessa (#11). Wistert pelasi sekä hyökkäyksen- että puolustuksen linjaa.


title: Saint Etienne (yhtye)

text: Saint Etienne on englantilainen indiemusiikkiyhtye. Yhtyeen keulahahmo on laulaja Sarah Cracknell (s. 1967). Muut yhtyeen jäsenet ovat Bob Stanley (s. 1964) ja Pete Wiggs (s. 1966). Yhtye on nimetty ranskalaisen jalkapalloseuran AS Saint-Étiennen mukaan.


title: Avaruuslennolle osallistuja

text: Avaruuslennolle osallistuja () on termi, jolla viitataan avaruuslennolle osallistuvaan henkilöön, joka ei ole ammattimainen astronautti tai kosmonautti. Termiä käyttävät lähinnä avaruusjärjestöt, kuten NASA, ESA ja Roskosmos. Termillä voidaan viitata avaruusturistiin tai muuhun lennolle osallistuvaan ei-ammattimaiseen henkilöön.


title: Avaruuslennolle osallistuja

text: Avaruuslennolle osallistujat ovat toistaiseksi olleet kaupallisella sopimuksella Venäjän suorittamilla Sojuz-lennoilla, yhtä poikkeusta lukuun ottamatta. Christa McAuliffen titteli sukkulalennolla oli avaruuslennolle osallistuja, vaikka sukkulalennoilla oli tuohon aikaan yleisesti käytössä myös termi "Payload specialist", joka kattoi kaupallisilla tai poliittisilla suhteilla lennoille osallistuvat ei-ammattimaiset astronautit.


title: Avaruuslennolle osallistuja

text: Määritelmien välinen ero on luonteeltaan mielivaltainen, sillä puhtaasti eri titteleiden alla lennoille osallistuneiden henkilöiden taustoja tarkastelemalla ei löydy selkeää johdonmukaista jaottelua.


title: Sinpo

text: Sinpo (, hanja 新浦市, McCune–Reischauer "Sinp’o-si") on satamakaupunki Korean demokraattisen kansantasavallan Etelä-Hamgyeongin maakunnassa. Kaupunki sijaitsee Japaninmeren rannalla maakunnan keskiosassa sen pääkaupungin Hamheungin itäpuolella. Vuoden 2008 väestönlaskennan mukaan Sinpossa oli 152 759 asukasta, joista 130 951 asui urbaanilla alueella.


title: Sinpo

text: Sinpo on Pohjois-Korean merkittävimpiin kuuluva kalastussatama, jossa on myös kalanjalostus- ja laivanrakennusteollisuutta. Siellä toimii todennäköisesti myös sukellusvenetelakka. Kaupunki on perustettu vuonna 1960 osasta Sinpon piirikuntaa.


title: Sambren ja Meusen armeija

text: Sambren ja Meusen armeija () on tunnetuin Ranskan vallankumoussotien armeijoista. Se muodostettiin 29. kesäkuuta 1794 Ardennien armeijasta, johon liitettiin Moselin armeijan vasen siipi ja Pohjoisen armeijan oikea siipi.


title: Sambren ja Meusen armeija

text: Yhdistyneenä Reinin ja Moselin armeijaan sitä kutsuttiin myöhemmin Saksan armeijaksi.


title: Sambren ja Meusen armeija

text: Sambren ja Meusen armeija kunnostautui aluksi valloittaen Tournain ja Oostendeen. Menestys jatkui Brysselissä, Maastrichtissa ja Aix-la-Chapellessa. Armeija osallistui Hollannin alueiden miehitykseen. Vuonna 1796 se ylitti Reinin ja kohtasi Itävallan joukot sen sivujoen, Lahnin partaalla.


title: Sambren ja Meusen armeija

text: Sambren ja Meusen armeijan tunnetuimpia komentajia olivat Jean-Baptiste Jourdan ja Jean Victor Marie Moreau. Vuoteen 1796 komentajana oli Pierre Augereau


title: Web-sovellus

text: Web-sovellus on internetin kautta jaeltava ohjelmisto, jolla on web-käyttöliittymä. Web-sovelluksen käyttöliittymä on koodattu W3C:ssä standardoiduilla kuvaustekniikoilla.


title: Web-sovellus

text:
Webistä on kehittynyt uusi ohjelmistosuoritusalusta. Tällä ohjelmistosuoritusalustalla voidaan toteuttaa monen tasoisia teknisesti eri vaikeustasoisia sovelluksia.
Web-sovellukset voidaan jakaa kolmeen tekniseen vaikeustasoon:


title: Web-sovellus

text: Ad-hoc-kehittämisprosessit eivät toimi suurissa kompleksisissa web-sovelluksissa. Monipuolisten ja monimutkaisten ohjelmistojen toteutukseen tarvitaan selkeitä prosesseja ja menetelmiä. Web-ohjelmistotekniikka tutkii menetelmiä ja prosesseja web-sovellusten laadun parantamiseksi.


title: Web Science Trust

text: Web Science Trust on MIT:n ja Southamptonin yliopiston aloittama yhteistyöprojekti, joka pyrkii yhdistämään ja standardisoimaan webin sosiaalisia ja teknisiä aspekteja. Se julkistettiin 2006 nimellä Web Science Research Initiative (WSRI). Nykyisen nimen se sai 2009.


title: Web Science Trust

text: Alkuperäisiä kiinnostuksen kohteina olivat:


title: LAX (albumi)

text: LAX on yhdysvaltalaisen rap-artisti The Gamen kolmas studioalbumi. Sen julkaisi 22. elokuuta 2008 Geffen Records.


title: LAX (albumi)

text: Albumilta on julkaistu jo neljä singleä "Game's Pain", "Dope Boys", "My Life" ja "House of Pain". Kaikista singleistä on tehty myös musiikkivideot. Suurinta mainetta niittänyt single lienee "Dope Boys", jossa on mukana rumpali Travis Barker. Barker tunnetaan muun muassa yhtyeen Blink-182:n entisenä jäsenenä. Albumista on myös Special Edition ja Deluxe Edition versiot, joista Special sisältää kaksi bonusraitaa ja Deluxe näiden raitojen lisäksi kaksi muuta bonusraitaa. Kummatkin sisältävät singlenäkin julkaistun kappaleen "Big Dreams".


title: LAX (albumi)

text: Game on sanonut että kappaleita on ollut tuottamassa Scott Storch, Cool & Dre sekä Just Blaze. Albumilla esiintyy muun muassa Lil Wayne, Ludacris, Raekwon, Keyshia Cole, Ice Cube, Ne-Yo, Nas sekä Mary J. Blige.


title: Siuntio Silosäkeen tarinat

text: Siuntio Silosäkeen tarinat () on brittikirjailija J. K. Rowlingin satukirja. Yksi sen sisältämistä viidestä sadusta on merkittävässä osassa Harry Potter -sarjan viimeisessä osassa "Kuoleman varjelukset". Tylypahkan rehtori Albus Dumbledore jättää kirjan Harryn ystävälle Hermionelle vihjeeksi tarunomaisten varjelusten merkityksestä.


title: Siuntio Silosäkeen tarinat

text: Alun perin kirjasta tehtiin loppuvuodesta 2007 vain seitsemän käsin kirjoitettua kappaletta, jotka Rowling sekä kirjoitti että kuvitti. Nahkakantiset kirjat on koristeltu jokainen erilaisin korukivin. Rowling lahjoitti kuusi kirjoista niille ihmisille, jotka olivat vuosien mittaan olleet hänen lähimpiä yhteistyökumppaneitaan ja avustajiaan Potter-sarjan parissa. Kuukivin koristeltu seitsemäs kappale myytiin hyväntekeväisyyshuutokaupassa Amazon.com-verkkokirjakaupalle, joka maksoi siitä noin 2,5 miljoonaa euroa. Huutokaupan tuotto ohjattiin eurooppalaiseen lastensuojelutyöhön.


title: Siuntio Silosäkeen tarinat

text: 31. heinäkuuta 2008 uutisoitiin, että hyväntekeväisyysjärjestö The Children’s High Level Group julkaisee kirjan kaikkien saataville 4. joulukuuta. Lisäksi Amazon.com julkaisee kirjasta yksinoikeudella keräilijöille suunnatun erikoispainoksen, joka muistuttaa ulkonäöltään seitsemää alkuperäistä kappaletta ja sisältää enemmän kuvitusta kuin tavallinen laitos. Suomeksi kirja julkaistiin maaliskuussa 2009 Jaana Kapari-Jatan suomentamana.


title: Ron Hamence

text: Ronald Arthur ”Ron” Hamence (25. marraskuuta 1915 – 24. maaliskuuta 2010) oli australialainen kriketinpelaaja. Hän pelasi kotimaassaan Etelä-Australian joukkueessa, mutta edusti Australiaa myös kansainvälisesti muun muassa vuoden 1948 "The Invincibles" -maajoukkueessa.


title: Ron Hamence

text: Adelaidessa syntynyt Hamence palveli toisessa maailmansodassa Australian kuninkaallisissa ilmavoimissa. Hänen ammattilaisuraansa kesti 1930-luvulta 1950-luvun alkuun saakka.


title: Ron Hamence

text: Hamence oli yksi hallituksen Centenary Medalin vuonna 2001 saaneista.


title: Neil Harvey

text: Robert Neil Harvey MBE (s. 8. lokakuuta 1928) on australialainen kriketinpelaaja. Hän teki debyyttinsä test matchissa tammikuussa 1948 ja pelasi Australian maajoukkueessa aina vuoteen 1963.


title: Neil Harvey

text: Harvey kuului Donald Bradmanin vuoden 1948 legendaariseen Invincibles-joukkueeseen. Hän oli yksi Wisdenin vuoden kriketinpelaajista 1954.


title: Neil Harvey

text: Harvey pääsi vuonna 2000 Australian Cricket Hall of Fameen Melbourneen ja Australian Cricket Boardin valitsemaan vuosisadan joukkueeseen. Samassa lajissa aikanaan menestynyt Merv Harvey oli Neilin vanhempi veli.


title: Jack Ramsay

text: John T. ”Jack” Ramsay (21. helmikuuta 1925 Philadelphia, Pennsylvania – 28. huhtikuuta 2014 Naples, Florida) oli yhdysvaltalainen koripallovalmentaja. Hän toimi vuosina 1955–1966 Saint Joseph’s Universityn Hawks-joukkueen päävalmentajana.


title: Jack Ramsay

text: Ramsay valmensi myös ammattilaisseuroja, joita olivat Philadelphia 76ers (1968–1972), Buffalo Braves (1972–1976), Portland Trail Blazers (1976–1986) ja Indiana Pacers (1986–1988).


title: Jack Ramsay

text: Ramsaysta tuli myöhemmin kommentaattori. Hän pääsi Basketball Hall of Fameen vuonna 1992.


title: Jack Ramsay

text: Philadelphiassa, Pennsylvaniassa syntynyt Ramsay valmistui Upper Darby High Schoolin jälkeen kandidaatinarvolla Saint Joseph’s Universitysta vuonna 1949. Maisterin- (1952) ja tohtorinarvonsa (1963) hän sai Pennsylvanian yliopistosta.


title: Joanna Russ

text: Joanna Russ (22. helmikuuta 1937 Bronx, New York, Yhdysvallat – 29. huhtikuuta 2011 Tucson, Arizona, Yhdysvallat) oli yhdysvaltalainen tieteiskirjailija. Hän voitti Hugo-, Nebula- ja Locus-palkinnot, James Tiptree Jr. -palkinnon, Tähtivaeltaja-palkinnon sekä SF Chronicle -palkinnon. Russia pidetään johtavana feministisenä tieteiskirjailijana ja tieteiskirjallisuuden tutkijana.


title: Joanna Russ

text: Russ työskenteli Washingtonin yliopistossa englanninkielisen kirjallisuuden professorina. Hän jäi eläkkeelle 1994.


title: IPod classic

text: iPod classic on Applen suunnittelema ja markkinoima kannettava musiikkisoitin, joka kuuluu iPod-tuoteperheeseen. Se julkaistiin 5. syyskuuta 2007 ja sitä myydään 60 Gt, 80 Gt, 120 Gt ja 160 Gt tallennustilalla. Classic on iPod-sukupolven 6. päivitys ja sen uumoillaan olevan Applen viimeinen kovalevyllä varustettu MP3-soitin.


title: IPod classic

text: 6. sukupolven iPod eroaa edeltäjästään kestävämmällä akulla, yli 4 kertaa suuremmalla tallennuskapasiteetilla, iPod touchista ja iPhonesta tutulla Cover Flow -selaustekniikalla ja uudistuneella etukannella, jonka materiaali on muuttunut muovista metalliin. Myös iPodien perinteinen valkoinen väri on muutettu hopean harmaaksi, jonka lisäksi värinä on valittavana edelleen musta. Fyysiset mitat ja ulkoasu ovat 5. ja 6. sukupolven soittimilla lähes identtiset.


title: IPod classic

text: iPod Classic sai julkaisun jälkeen ristiriitaista palautetta. Toisaalta kriitikot olivat tyytymättömiä uudistuksiin ja niitä pidettiin liian vähäisinä uuteen iPod Touchiin verrattuna. Myös entisten pelien ja vanhojen lisälaitteiden yhteensopimattomuus, äänenlaatu, iTunes-ohjelman pakollisuus ja takakannen likaantuminen saivat joiltain arvostelijoilta moitteita. Eniten kritiikkiä sai uuden käyttöjärjestelmän tuoma ajoittainen kankeus ja hidastelu, johon ratkaisu löytyi (1.0.3)-ohjelmistopäivityksestä, jonka Apple julkaisi 27. marraskuuta 2007. Toisaalta kriitikot kehuivat uusimman iPodin akkukestoa, tallennusmäärää ja parannuksia, jolloin Classic saavutti kielteisistä kommenteista huolimatta hyvät arviot mediassa.


title: Runnin’ Wild

text: Runnin' Wild on australialaisyhtye Airbournen vuonna 2007 julkaistu ensimmäinen studioalbumi. Euroopassa albumi julkaistiin 30. toukokuuta 2008. Se sijoittui parhaimmillaan Australian albumilistalla sijalle 21. Albumi voitti "Parhaan debyyttialbumin" palkinnon Metal Hammer -lehden Golden Gods Awardsissa vuonna 2008. Lokakuuhun 2009 mennessä albumia oli myyty yli 250 000 kappaletta maailmanlaajuisesti


title: Patricia A. McKillip

text: Patricia Anne McKillip (s. 29. helmikuuta 1948 Salem, Oregon) on yhdysvaltalainen fantasiakirjailija. McKillip on saanut muun muassa World Fantasy- ja Mythopoeic-palkinnot. McKillipilta on suomennettu romaanit "Basiliskin laulu" (1998), "Unohdettu Ombria" (2002) ja "Serren metsissä" (2003).


title: Patricia A. McKillip

text: McKillip opiskeli englannin kieltä San Josen yliopistossa ja valmistui 1973. Hänen esikoisteoksensa, satufantasia "The Throme of the Erril of Sherril" ilmestyi samana vuonna. Romaani "The Forgotten Beasts of Eld" (1974) voitti World Fantasy -palkinnon. McKillipin teoksille tyypillisesti teoksen tapahtumat ovat välillä unenomaisia ja ympäristö muistuttaa saduista. Kirjailijalle ominaista ovat myös teemat, jotka liittyvät kostoon ja anteeksiantoon. Nykyisin McKillip asuu Oregonin osavaltiossa ja on naimisissa runoilija David Lunden kanssa. Useimpien McKillipin uusien teosten kansikuvan on tehnyt Kinuko Y. Craft.


title: Gregory Olsen

text: Gregory Hammond ”Greg” Olsen (s. 20. huhtikuuta 1945 New York) on yhdysvaltalainen liikemies, monimiljonääri, fysiikan professori ja järjestyksessä kolmas avaruusturisti.


title: Gregory Olsen

text: Olsen kävi avaruudessa lokakuussa 2005. Virallisesti hän oli lennolla mukana avaruuslennolle osallistujana. Hän matkusti Kansainväliselle avaruusasemalle Sojuz TMA-7 -lennon mukana ja vietti kiertoradalla 9 vuorokautta, 21 tuntia ja 15 minuuttia. Olsenin arvellaan maksaneen avaruuslennostaan 20 miljoonaa Yhdysvaltain dollaria.


title: Eero Mäkinen (poliitikko)

text: Eero Mäkinen (27. huhtikuuta 1886 Sortavalan mlk – 27. lokakuuta 1953 Helsinki) oli ministeri, Kansallisen Kokoomuksen kansanedustaja, filosofian tohtori, kaivosinsinööri, toimitusjohtaja ja vuorineuvos.


title: Eero Mäkinen (poliitikko)

text: Mäkisen isä oli seminaarinlehtori Eero Mäkinen ja äiti Maria Emilia Stenbäck. Hän meni naimisiin vuonna 1910 Gustaava Elisabeth Westerholmin kanssa. Heidän poikansa oli suurlähettiläs Jussi Mäkinen. Tytär Kati Turpeinen (s. 1921) avioitui 1943 lääketieteen ja kirurgian tohtori, kirurgian ja anestesiologian erikoislääkäri Eero Olavi Turpeisen (s. 1912) kanssa.


title: Eero Mäkinen (poliitikko)

text: Mäkinen toimi Outokumpu Oy:n toimitusjohtajana vuodesta 1921 vuoteen 1953. Hän oli ollut Outokummun palveluksessa vuodesta 1918. Ennen siirtymistään Outokumpuun hän oli toiminut muun muassa valtiongeologina ja opetus- sekä tutkimustehtävissä. Mäkinen sai vuorineuvoksen arvon vuonna 1936.


title: Eero Mäkinen (poliitikko)

text: Mäkinen toimi kansanedustajana 6.4.1945–20.7.1951, minkä jälkeen hän oli Urho Kekkosen neljännen hallituksen kulkulaitosten ja yleisten töiden apulaisministerinä 9.7.1953–27.10.1953. Mäkinen toimi presidentin valitsijamiehenä neljä kertaa.


title: David Herrero

text: David Herrero Llorente (s. 18. lokakuuta 1979 Bilbao) on espanjalainen maantiepyöräilijä, joka kilpaili ammattilaisena 2001–2009.


title: Paul von Jankó

text: Paul von Jankó (2. kesäkuuta 1856 Tata, Unkari – 17. maaliskuuta 1919 Konstantinopoli, Turkki) oli unkarilainen muusikko ja insinööri. Hänet tunnetaan vuonna 1882 patentoidusta hänen nimellään kulkevasta pianokoskettimistosta.


title: Paul von Jankó

text: Paul von Janko syntyi Länsi-Unkarissa. Hän opiskeli matematiikkaa ja toimi muusikkona ja insinöörinä. Hän opiskeli lääkäri ja fyysikko Hermann von Helmholtzin johdolla.


title: Paul von Jankó

text:
Hänen vuonna 1882 patentoimansa pianokoskettimisto oli suunniteltu siten, että soittajalla olisi suurempi ulottuvuus eri äänialoihin kummallakin kädellä ja että jokainen kosketin olisi yhtä helppo painaa. Koskettimisto oli saanut vaikutteita Conrad Henflingin, Johann Rohlederin sekä William Lunnin aiemmista ideoista. Von Janko järjesti kapeat kosketinnappulat kuuteen riviin. Kullekin riville oli sijoitettu suuren sekunnin etäisyydellä olevat äänet, ensimmäisellä, kolmannella ja viidennellä rivillä alkaen C:stä ja toisella, neljännellä ja kuudennella rivillä alkaen C#:stä. Jokaisen asteikon sormitus onnistui siten samalla tavalla ja oktaavi oli vain viiden tuuman etäisyydellä, kun se tavallisessa pianossa oli 6½ tuumaa.
RW Kurka valmisti pianoja Jankon koskettimistolla 1886 ja Janko itse esitteli uutta malliaan Wienissä soittaen muun muassa Lisztin, Schubertin ja Chopinin teoksia.


title: Paul von Jankó

text: Saksassa Bluthner, Kaps ja Ibach valmistivat Janko-pianoja. Briteissä Hopkinson valmisti ensimmäisen Janko-pianon 1888 ja Broadwood vähän sen jälkeen. Vaikka keksintöä pidettiin tärkeänä ja potentiaalisena, vain harvat olivat valmiita opettelemaan uuden sormituksen Vuosisadan vaihteessa oli selvää, ettei se korvaisi perinteistä koskettimistoa. Vain muutama soitin on säilynyt jälkipolville.


title: Jaguar R1

text: Jaguar R1 oli John Russelin suunnittelema auto, jota Jaguar talli käytti kaudella 2000. Autoa ajoivat Eddie Irvine ja Johnny Herbert sekä yhden kilpailun ajan Luciano Burti. Autossa oli Bridgestonen renkaat ja Cosworthin moottori.


title: Jaguar R1

text: Talli lähti kauteen varmana, mutta kausi oli lopulta järkytys tallille. Talli saavutti vain neljä MM-pistettä, jotka kaikki olivat Irvinen saavuttamia. Irvine ja Herbert ajoivat usein maaliin, joskin pisteiden ulkopuolelle. Kauden ainoat pisteet autolla saavutettiin Monacon GP:stä ja kauden päättäneestä Malesian GP:stä. Irvinen loukkaannuttua hän oli sivussa Itävallan GP:stä, jossa hänet korvasi brasilialainen Luciano Burti.


title: Jaguar R1

text: Tallin kauden pistesaldoksi jäi neljä pistettä, minkä takia talli sijoittui valmistajien MM-sarjassa yhdeksänneksi. Taakse jäivät vain pisteittä jääneet Minardi ja Prost. Kauden päätteeksi Johnny Herbert lopetti F1-uransa.


title: Jaguar R2

text: Jaguar R2 oli Steve Nicholsin ja John Russellin suunnittelema auto, jota Jaguar käytti kaudella 2001. Tallin kuljettajina olivat toista kauttaan tallissa ajanut Eddie Irvine ja Luciano Burti. Pedro de la Rosa tosin korvasi Burtin kauden viidennestä kilpailusta, Espanjan GP:stä lähtien.


title: Jaguar R2

text: Kausi oli tallille erittäin vaikea. Keskeytyksiä tuli enemmän kuin edellisellä kaudella, mutta sen vastapainoksi myös pistesijoja saavutettiin enemmän. Irvine saavutti autolla tallin ensimmäisen palkintosijan Monacon GP:stä. Sen lisäksi saavutti kaksi pistettä Yhdysvaltain GP:stä. De la Rosa puolestaan ajoi kahdesti pisteille; kuudenneksi Kanadan GP:ssä ja viidenneksi Italian GP:ssä.


title: Jaguar R2

text: Talli saavutti kaiken kaikkiaan yhdeksän MM-pistettä. Sijoitus valmistajien MM-sarjassa oli kahdeksas.


title: Aurélien Clerc

text: Aurélien Clerc (s. 26. elokuuta 1979 Vevey) on entinen sveitsiläinen maantiepyöräilijä, joka kilpaili ammattilaisena vuosina 2001–2009. Hän sijoittui toiseksi vuoden 2008 Gent–Wevelgem-klassikossa.


title: Hauhon reitti

text: Hauhon reitti on Kanta-Hämeessä ja Pirkanmaalla sijaitseva reittivesistö, joka on osa Kokemäenjoen vesistöä. Hauhon reitin suurimmat järvet ovat Nerosjärvi, Kuohijärvi, Kukkia, Iso Roinevesi, Hauhonselkä ja Ilmoilanselkä. Reitin latvavesiin kuuluvat myös bifurkaatiojärvet Lummenne ja Vesijako sekä niiden väliin jäävä Vehkajärvi. Pälkäneellä Hauhon reitin vedet laskevat Längelmäveden reittiin kuuluvaan Mallasveteen.


title: Vehnät

text:
Vehnät ("Triticum") ovat heinäkasveja, joita viljellään joka puolella maailmaa.
Vehnät ovat maissin jälkeen maailman tärkeimpiä ravintokasveja. Maailman suurimmat vehnäntuottajat ovat Kiina, Intia, Yhdysvallat ja Venäjä.


title: Vehnät

text:
Vehnien viljely alkoi Hedelmällisen puolikuun alueella yli 10 000 vuotta sitten. Se levisi Eurooppaan jo kivikauden aikana. Vehnää kasvatetaan alueilla, joissa hallaton kausi kestää vähintään sata päivää, ja sadetta saadaan vähintään 400–500 mm vuodessa. Leudomman talven alueilla sitä kasvatetaan syysviljana (kylvetään syksyllä ja korjataan alkukesästä) kun taas ankaramman talven alueella vehnä kylvetään keväällä.
Vehnälajien erottaminen toisistaan pelkän ulkonäön avulla on vaikeaa, ja lajit ristytyvät helposti keskenään.


title: Hobitti (elokuvatrilogia)

text: Hobitti on J. R. R. Tolkienin romaaniin "Hobitti eli sinne ja takaisin" perustuva kolmiosainen elokuvasarja. Elokuvat ohjasi "Taru sormusten herrasta" -elokuvatrilogian ohjannut Peter Jackson. Käsikirjoituksen tekivät Jackson, Guillermo del Toro, Fran Walsh ja Philippa Boyens. Guillermo del Toron oli tarkoitus myös ohjata elokuvat, mutta toukokuussa 2010 hän ilmoitti vetäytyvänsä tehtävästä tuotannon viivästyttyä toistuvasti. Lokakuussa 2010 del Toron korvaajaksi julkistettiin Jackson. Kuvaukset alkoivat 21. maaliskuuta 2011 ja päättyivät 6. heinäkuuta 2012 Uudessa-Seelannissa.


title: Hobitti (elokuvatrilogia)

text: Peter Jackson ja Fran Walsh ilmaisivat kiinnostuksensa "Hobitin" filmatisointiin jo vuonna 1995 osana trilogiaa, jonka kaksi muuta osaa olisivat perustuneet "Taruun sormusten herrasta". Jacksonin tuottajalle Harvey Weinsteinille selvisi kuitenkin, että Saul Zaentz omisti "Hobitin" elokuvan tuottamisoikeudet, kun taas United Artists omisti mahdollisen "Hobitti"-elokuvan jakeluoikeudet. Weinstein yritti ostaa oikeudet, mutta ei onnistunut, joten hän pyysi Jacksonin jatkamaan "Tarun sormusten herrasta" sovittamista elokuvaksi.


title: Hobitti (elokuvatrilogia)

text: MGM osti United Artistsin. New Line sai hankittua "Tarun sormusten herrasta" filmaamisoikeudet ja teki myös siitä kolme elokuvaa. New Line sai hankittua myös oikeudet "Hobittiin", tosin määräajalliset, jotka raukesivat 2010. Syyskuussa 2006 MGM ilmaisi kiinnostuksensa yhteistyöhön New Linen ja Jacksonin kanssa elokuvan tekemiseksi. Maaliskuussa 2005 Jackson haastoi New Linen oikeuteen trilogian ensimmäisen osan "" oheistuotteiden ja videopelien voitonjaosta.


title: Hobitti (elokuvatrilogia)

text: Jackson arveli oikeusjutun olevan verrattain pieni asia ja New Linen antavan hänen tehdä elokuva "Hobitista". Yksi New Linen perustajista, Robert Shaye, ilmoitti tammikuussa 2007 ettei Jackson koskaan ohjaisi New Linen elokuvaa syyttäen tätä ahneudesta. New Line kärsi useista epäonnistumisista ja elokuussa 2007 Shay yritti parantaa suhteita Jacksoniin. Hän sanoi, että ”kunnioitan ja ihailen Peteriä ja olisi hyvä, jos hän olisi jotenkin mukana "Hobitissa" taiteellisesti.” Syyskuussa 2007 New Line sai 125 000 dollarin sakot vaadittujen kirjanpitodokumenttien puutteesta.


title: Hobitti (elokuvatrilogia)

text: MGM halusi tehdä kaksi elokuvaa. Ensimmäinen olisi "Hobitti" ja toinen olisi "Hobitin" ja "Tarun sormusten herrasta" tapahtumien väliin sijoittuva elokuva. Jackson myötäili ajatusta, sillä "Hobitissa" tapahtuu päätarinan taustalla paljon merkittäviä asioita, mihin itse tekstissä viitataan korkeintaan ohimennen. Esimerkiksi Gandalfin kaltainen päähahmo lähtee kesken tarinan toisaalle ja palaa takaisin, eikä tätä tarkasti selitetä. ilmoitettiin, että Jackson olisi "Hobitin" ja sen jatko-osan vastaava tuottaja.


title: Hobitti (elokuvatrilogia)

text: Samalla kertaa kuvattavien elokuvien kuvaaminen oli tarkoitus alkaa 2009 ja elokuvat julkaista joulukuussa 2011 ja joulukuussa 2012. New Line ja MGM yhteisrahoittivat elokuvat ja MGM jakelee ne Pohjois-Amerikan ulkopuolella. Elokuvat päätettiin kuvata Uudessa Seelannissa. Oletettavasti Weta Workshop vastaa erikoistehosteista ja Weta Digital digitaalisista erikoistehosteista. Kunkin elokuvan on arvioitu maksavan 150 miljoonaa dollaria.


title: Hobitti (elokuvatrilogia)

text: Ennen elokuvan kuvausten alkua Uuden-Seelannin näyttelijäliitto ilmoitti yllättäen boikotoivansa sen kuvauksia. Tämän vuoksi tuotantoyhtiö Warner Bros ilmoitti harkitsevansa muita maita elokuvan kuvauspaikoiksi, jolloin Uudessa-Seelannissa käynnistyi kuvauspaikkojen vaihtoa vastustaneiden mielenosoitusten sarja. Lopulta kuvaukset päätettiin pitää Uudessa-Seelannissa ja jotta vastaavaa ei enää pääsisi tapahtumaan, Uuden-Seelannin hallitus päätti muuttaa paikallista työlainsäädäntöä. Tuotannon siirto pois maasta olisi merkinnyt Uudelle-Seelannille 1,5 miljardin dollarin välillisiä menetyksiä. Myöhemmin Uuden-Seelannin hallitus muutti nopeassa tahdissa maan työlainsäädäntöä Warner Brothersin vaatimuksesta, jotta vastaavaa työboikottia ei enää tapahtuisi.


title: Hobitti (elokuvatrilogia)

text: Elokuvan tuottajat ovat Peter Jackson ja Fran Walsh, avustavana tuottajana toimii Carolynne Cunningham. Executive-tuottajina toimivat Ken Kamins ja Zane Weiner, co-producer on Philippa Boyens. Kuvaajana toimii Andrew Lesnie, tuotannon suunnittelija on Dan Hennah, konseptitaiteilijoina toimivat Alan Lee ja John Howe. Musiikista vastaa säveltäjä Howard Shore ja maskeerauksesta Peter King. Puvustukset suunnittelevat Ann Maskrey ja Richard Taylor. Elokuvan digitaaliset erikoistehosteet tulee tekemään Weta Digital. Del Toron mukaan tuotannossa pyritään saavuttamaan mahdollisimman hyvä jatkuvuus aiempien "Taru sormusten herrasta" -elokuvien kanssa, mutta värimäärittelyllä on tarkoitus luoda omanlainen kultaisen ajan sävy elokuviin.


title: Hobitti (elokuvatrilogia)

text: Richard Taylor johtaa myös Weta Workshopia, joka vastaa haarniskoista, aseista ja proteeseista (muovijalat, maskeeraus, hiussuunnittelu). Weta Digital vastaa visuaalitehosteista, näitä valvoo Joe Letteri. Huhtikuussa 2011 kerrottiin, että Klonkkua esittävä Andy Serkis toimii myös second unit -ohjaajana.


title: Hobitti (elokuvatrilogia)

text: Alun perin "Hobitista" suunniteltiin vain yhtä elokuvaa, jota olisi seurannut "Hobitin" ja "Tarun sormusten herrasta" tapahtumien välistä ajanjaksoa käsittelevä jatko-osa. Se olisi pohjautunut muun muassa "Sormusten herran" jälkiliitteiden materiaaliin. Jackson ja del Toro ilmoittivat kuitenkin luopuneensa tästä suunnitelmasta keväällä 2009. Sen sijaan "Hobitti" päätettiinkin toteuttaa kahdessa osassa, joiden oli näillä näkymin tarkoitus saada ensi-iltansa joulukuussa vuosina 2012 ja 2013. Heinäkuun 2012 lopussa ilmoitettiin, että elokuvia tehdäänkin kolme. Ensimmäisen osan nimi on The Hobbit: An Unexpected Journey ("Hobitti – Odottamaton matka") ja toisen osan nimi on The Hobbit: The Desolation of Smaug ("Hobitti – Smaugin autioittama maa"). Nimi The Hobbit: There and Back Again oli tarkoitettu toiselle osalle ennen päätöstä elokuvasarjan muuttamisesta kolmiosaiseksi. Se vaihdettiin kolmannen elokuvan alkuperäiseksi nimeksi, kunnes uudeksi nimeksi vaihdettiin The Hobbit: The Battle of the Five Armies ("Hobitti – Viiden armeijan taistelu"). Elokuvat tulevat kuitenkin sisältämään jonkin verran materiaalia, johon itse romaanissa viitataan vain lyhyesti, mutta joka on laajemman mytologian kannalta merkittävää, kuten Gandalfin ja Valkoisen Neuvoston samanaikaisia toimia.


title: Hobitti (elokuvatrilogia)

text: Peter Jackson on julkaissut ensimmäisen videon "Hobitti" -elokuvan kuvauspaikalta. Videossa esitellään muun muassa Repunpään ("Bag End"), Rivendellin ja Sumuvuorten ("Misty Mountains") alla olevien hiisiluolien kuvauspaikat. Myös paljon aseita ja vaatetuksia saadaan nähdä.


title: Hobitti (elokuvatrilogia)

text: Huhtikuussa kääpiö Fíliä näyttelevä Rob Kazinsky joutui jättämään kuvaukset henkilökohtaisista syistä ja palaamaan kotiin. Saman kuukauden aikana uudeksi Fíliksi valittiin uusiseelantilainen näyttelijä Dean O'Gorman. Lisäksi Ian Holmin vahvistettiin uusivan vanhemman Bilbo Reppulin roolinsa. Ja Lee Pacen vahvistettiin näyttelevän Synkmetsän haltiakuningas Thranduilia. Toukokuun alussa Hugo Weavingin ilmoitettiin palaavan Elrondin rooliin. Saman kuussa Stephen Fryn ilmoitettiin näyttelevän Järvikaupungin Isäntää ja Ryan Gagen tämän pahaa palvelijaa, Alfridia. Gagen piti alun perin näytellä myös Drogo Reppulia. Conan Stevensin ilmoitettiin tulevan esittämään örkkipäällikkö Azogia, mutta rooli annettiinkin lopulta Manu Bennettille. Toukokuun lopulla Orlando Bloomin vahvistettiin uusivan roolinsa haltiaprinssi Legolasina "Hobitti"-elokuvissa. 17. kesäkuuta New Line ilmoitti, että Luke Evans tulee esittämään Bard Jousimiestä. Alettiin myös huhuilla, että Benedict Cumberbatch tulee toimimaan Smaug-lohikäärmeen ääninäyttelijänä ja tämä huhu vahvistettiin pari päivää myöhemmin. Peter Jackson ilmotti myös kahdesta uudesta roolituksesta. Evangeline Lilly täyttää metsähaltia Taurielin roolin. Toinen roolitus on Sumuvuorten hiisiä hallitseva Iso hiisi, jota tulee esittämään Barry Humphries. Helmikuussa 2012 ilmoitettiin, että näyttelijä Billy Connolly tulee näyttelemään kääpiö Dáin Rautajalkaa.


title: Hobitti (elokuvatrilogia)

text: Elokuvat kuvattiin 5K-resoluutiona Red Epic -kameroilla ja elokuvien kuvataajuus on ajan standardista 24 poiketen 48 kuvaa sekunnissa. Elokuvat kuvattiin 3D:nä. Elokuvat julkaistiin teattereissa 2D, 3D 24 fps ja HFR 3D 48 fps -muodoissa.


title: Koripallon naisten SM-sarjakausi 2005–2006

text: Koripallon naisten SM-sarjakaudella 2005–2006 Pantterit voitti seuran historian viidennen mestaruuden. Hopeaa voitti Äänekosken Huima ja pronssia BC Nokia. Pantterit voitti loppuottelusarjan 3–2.


text: Runkosarjassa pelattiin kymmenen joukkueen kaksinkertainen sarja. Viisi parasta joukkuetta jatkoivat ylemmässä jatkosarjassa ja muut viisi alemmassa jatkosarjassa, jotka pelattiin kaksinkertaisina sarjoina. Joukkueiden tulokset runkosarjasta otettiin mukaan jatkosarjan sarjataulukkoon. Ylemmän jatkosarjan kaksi parasta, BC Nokia ja Peli-Karhut, selviytyivät suoraan välieriin.


text: Pudotuspelien ensimmäisessä vaiheessa kohtasivat ylemmän jatkosarjan kolmas Äänekosken Huima ja alemman jatkosarjan voittaja Pussihukat sekä ylemmän jatkosarjan sijoille 4 ja 5 sijoittuneet Pantterit ja Espoo Team. Ottelut pelattiin paras kolmesta -järjestelmällä. Välierissä pelasivat vastakkain jatkosarjassa parhaiten sijoittunut BC Nokia ja huonoiten sijoittunut Pantterit sekä toiseksi paras Peli-Karhut ja toiseksi huonoiten sijoittunut Äänekosken Huima. Loppuotteluun etenivät Äänekosken Huima ja Pantterit. Välierät ja loppuottelu pelattiin paras viidestä -järjestelmällä.


text: I-divisioonan voittaja Helsingin NMKY nousi suoraan SM-sarjaan. Sarjasta ei pudonnut suoraan yksikään joukkue. Noususarjan sääntöjen mukaan alemman jatkosarjan kahden viimeisen joukkueen piti pelata I-divisioonassa sijoille 2 ja 3 sijoittuneiden kanssa kaksinkertainen sarja, josta paras joukkue selviäisi SM-sarjaan. Noususarja pelattiin lopulta kuitenkin kolmen joukkueen, eli Tampereen Pyrinnön, Torpan Poikien ja I-divisioonassa kolmanneksi sijoittuneen Hongikon Nuorisoseuran Urheilijoitten kesken. Espoo Teamin reservijoukkueet, I-divisioonassa toiseksi sijoittunut Pinja ja neljänneksi sijoittunut Akatemia, jolle paikkaa seuraavaksi tarjottiin, luopuivat noususarjapaikasta.


text: Noususarjan voitti Tampereen Pyrintö, joka kuitenkin luopui kauden jälkeen SM-sarjapaikastaan ja jatkoi toimintaansa II-divisioonassa. Vapautunutta sarjapaikkaa tarjottiin noususarjan seuraaville joukkueille Hongikon Nuorisoseuran Urheilijoille ja Torpan Pojille, jotka kuitenkin kieltäytyivät paikasta. Syyskuussa 2006 myös mestari Pantterit (Pandatytöt ry.) luopui sarjapaikastaan, joten kausi 2006–2007 pelattiin kahdeksalla joukkueella.


title: Pöytätennis kesäolympialaisissa 1992

text: Barcelonan 1992 olympialaisten pöytätenniksessä kilpailtiin neljässä kilpailutapahtumassa – kaksi sekä miehille että naisille. Kiina oli jälleen mitalitaulukon paras maa kuudella mitalillaan, joista kolme oli kultaisia, kaksi hopeisia ja yksi pronssinen. Pronssitotteluita ei pelattu vaan molemmat välierien häviäjät palkittiin pronssilla.


title: Den Norske Opera & Ballet

text: Den Norske Opera & Ballet on Norjan kansallisooppera ja baletti. Se on perustettu 1957. Oopperan johtaja on Björn Simensen, joka jättää tehtävän 2009. Hän toimi johtajana ensin 1985–1990 ja uudestaan 1995 alkaen.


title: Den Norske Opera & Ballet

text: Talossa on henkilökuntaa 600. Orkesterin suuruus on 100, kuorossa on 60 jäsentä, samoin baletissa.


title: Den Norske Opera & Ballet

text: Ooppera toimii osakeyhtiömuotoisena. Norjan valtion osuus on 90 prosenttia, Norjan oopperasäätiön 10 prosenttia. Ensimmäinen balettiesitys oli 1958 Hamarissa, ja 1959 ensimmäinen oopperaesitys Folkteatterissa. Oopperan ensimmäinen intendentti oli 1958–1960 tunnettu sopraano Kirsten Flagstad.


title: Den Norske Opera & Ballet

text: Storting päätti Norjan oopperan uudesta rakennuksesta 15. kesäkuuta 1999. Suunnittelu aloitettiin kilpailulla vuonna 2000, ja uusi toimitalo "Operaen" valmistui keväällä 2008. Oopperanjohtaja Simensen taisteli rakennuksen saamisen puolesta 20 vuotta. Rakennuksen on suunnitellut kilpailun voittanut arkkitehtitoimisto Snøhetta. Talo sijaitsee Oslon keskustassa päärautatieaseman lähellä. Sen suunnitteluun on saatu vaikutteita Alvar Aallon modernismista.


title: Steve Waugh

text: Stephen Rodger "Steve" Waugh AO (s. 2. kesäkuuta 1965) on australialainen kriketinpelaaja. Hän oli maajoukkueen kapteenina vuosina 1999–2004.


title: Steve Waugh

text: Waugh pelasi ensimmäisen test matchinsa 26. joulukuuta 1985 ja viimeisensä 2. tammikuuta 2004. Hänen lyöntikeskiarvonsa test matcheissa oli 51,06.


title: Steve Waugh

text: Myös hyväntekeväisyyttä tehnyt Waugh sai kunnian olla "vuoden australialainen" 2004. Hänestä tehtiin Australian ritarikunnan upseeri vuonna 2003.


title: Agostino Straulino

text: Agostino Straulino () oli italialainen kilpapurjehtija ja laivaston upseeri kontra-amiraalin arvossa.


title: Agostino Straulino

text: Straulino voitti urallaan useita maailman- ja Euroopan mestaruuksia. Hän voitti Star-luokan olympiakultaa Helsingistä 1952 ja olympiahopeaa Melbournesta neljä vuotta myöhemmin yhdessä Nicolò Roden kanssa. Straulino edusti maataan yhteensä viisissä olympialaisissa, edellä mainittujen lisäksi Lontoossa 1948, Roomassa 1960 ja 5.5m-luokassa Tokiossa 1964, sijoittuen joka kerta kärkiviisikkoon.


title: Lisa Sthalekar

text: Lisa Carprini Sthalekar (s. 13. elokuuta 1979) on intialaissyntyinen kriketinpelaaja, joka on saavuttanut kansainvälistä näkyvyyttä Australian naisten krikettimaajoukkueen jäsenenä.


title: Lisa Sthalekar

text: Sthalekarille myönnettiin Allan Border -mitalin jakotilaisuudessa parhaan kansainvälisen naiskriketinpelaajan palkinto vuosina 2007 ja 2008.


title: Giuseppe Rossini

text: Giuseppe Rossini (s. 23. elokuuta 1986) on italialais-belgialainen jalkapalloilija. Hän syntyi Barissa ja on pelannut vuodesta 2005 hyökkääjänä alankomaalaisessa FC Utrechtissa. Rossinin pelinumero on 19.


title: Oskar Peltokangas

text:
Oskar Vilhelm Peltokangas () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianpäällikkönä ja oli yksi niistä ensimmäisistä miehistä, jotka aloittivat venäläisjoukkojen aseistariisunnat Vaasassa. Vaasan Palosaaren kaupunginosassa on hänen mukaansa nimetty katu ja Osakar Peltokankaan kotitalon seinässä Onkilahdenkadulla on hänen muistolaattansa.Suomen jääkärien elämäkerrasto 1938Suomen jääkärien elämäkerrasto 1975 Myöhemmin sisällissodan kestäessä hän toimi Tampereen hyökkäysliikkeen aikana Hämeen ryhmän Mannisen pataljoonan komentajana.Suomen vapaussota V 1927: 332.
Peltokangas syntyi ruotsinkieliseen työläisperheeseen ja hänen vanhempansa oli työmies David Peltokangas ja Maria Sofia Vesisenaho. Hän kävi kansakoulun.


title: Oskar Peltokangas

text:
Peltokangas työskenteli konelatojana Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 20. joulukuuta 1916 pataljoonan täydennysjoukkoon ja komennettiin Meriesikunnan räjäytyskursseille Berliiniin ja Kieliin.
Kurssien jälkeen hänet lähetettiin huhtikuussa 1917 erikoistehtäviin Ruotsiin ja Suomeen. Tällä matkalla hän tuli ystävineen pidätetyksi Suomen ja Ruotsin rajalla. Pidättämisen jälkeen Ruotsin viranomaiset pitivät häntä Luulajassa, josta hän vapautui joulukuussa 1917. Vapautumisensa jälkeen hän ohjeet Suomen vapausliikkeen Tukholman valtuuskunnalta matkustaa Suomeen missä hänen piti kouluttaa suojeluskuntajoukkoja. Suomen puolelle hän siirtyi 9. joulukuuta 1917 ja matkan hän teki moottoriveneellä Uumajasta Vaasaan. Vaasasta hän matkusti Maalahdelle, jossa hän koulutti paikallisia suojeluskuntajoukkoja ja siirtyi sen jälkeen edelleen Sundomiin.


title: Oskar Peltokangas

text: Joulupäivänä 1917 Peltokankaan johtama Sundomin suojeluskunnan osasto joutui taisteluun venäläisten sotilaiden kanssa, jonka seurauksena ainakin yksi venäläinen kuoli. Tapaus oli ensimmäisiä venäläisten sotilaiden ja järjestäytyneiden suomalaisten suojeluskuntien yhteenottoja. Sundomista hän jatkoi jatkoi joukkojen kouluttamista vielä Kristiinankaupungissa noin viikon ajan.


title: Oskar Peltokangas

text: Sisällissodan puhjettua Peltokangas sai ylipäällikkö Mannerheimin määräyksestä komentoosa Sulvan, Sundomin, Maalahden ja Bergön suojeluskuntajoukot (Sundomin kolonna), joita hän johti 27. tammikuuta 1918 Vaasan valtauksessa. Hän puhdisti joukkoineen Vaasassa aluksi rautatien pohjoispulella sijainneen venäläisten majapaikan, josta hän jatkoi puhdistamalla Vaskiluodon kasarmit ja oli mukana keskuskasarmin saarrossa. Myöhemmin hän johti joukkonsa Ouluun, missä hän osallistui muun muassa Oulun aseman seudun valtaukseen.


title: Oskar Peltokangas

text: Oulusta hän jatkoi joukkoineen Gösta Poppiuksen johdolla (noin 300 miestä) 4. helmikuuta 1918 niin sanotulle pohjoisen apuretkikunnalle, jolla hän osallistui Kemin ja edelleen Tornion valtauksiin. Torniosta Peltokangas palasi 13. helmikuuta 1918 takaisin Vaasan, josta hänet komennettiin joukkoineen Vilppulaan Hämeen rintamalle. Tässä vaiheessa hänen joukkonsa käsitti 122 miestä hänen lisäkseen, mutta nousi 140 mieheen 14. helmikuuta 1918 mennessä. Hänen joukostaan muodostettiin Hämeen ryhmän 9. komppania, joka kuului 22. maaliskuuta 1918 alkaen Mannisen pataljoonaan.


title: Oskar Peltokangas

text: Hän osallistui komppaniansa kera taisteluihin Mannisessa (Hännisen-Kankaanpään akselilla) 21.–25. helmikuuta välisenä aikana. Taistelussa komppania menetti vain viisi miestä kaatuneina ja kuusi haavoittuneina kuitenkin ollen lähes viisi vuorokautta vihollistulen alaisena. Seuraavaksi hänen komppaniansa osallistui taisteluun Hyytiälässä ja Korkeakoskella. Korkeakoskelta hänen komppaniansa siirrettiin Vehmaisiin, jossa hän vastaanotti Mannisen pataljoonan komentajuuden Carl Lennart Nordensvanin siirryttyä johtamaan suurempia kokonaisuuksia. Pataljoonan komentajana Peltokangas osallistui taisteluihin Vehmaisissa ja Messukylässä, missä hän haavoittui Messukylän kirkolla aivan kirkkomuurin vieressä illalla 25. maaliskuuta 1918. Samalla haavoittui hänen rinnaltaan hänelle uskollinen adjutantti Onni Kokko. Molemmat kiidätettiin haavoittuneina Haiharaan Norjalaiseen ambulanssiin, jossa he molemmat menehtyivät seuraavana yönä Kangasalla. Hänet haudattiin Vaasan sankarihautaan.


title: Kauainkiipijä

text: Kauainkiipijä ("Oreomystis bairdi") on äärimmäisen uhanalainen Kauain saarella Havaijilla elävä varpuslintu.


title: Kauainkiipijä

text: Kauainkiipijä on kooltaan noin 13 cm. Pulleahko lintu on vatsastaan vaalea ja selkä, pää ja pyrstö ovat väriltään hyvin tumman harmaat. Vaaleanpunainen nokka kaartuu hieman alaspäin. Nuorella linnulla on vaalea silmärengas. Laji voidaan sekoittaa havaijinmonarkkiin ("Chasiempis sandwichensis"), jolla on kuitenkin valkoisia täpliä muun muassa siivissä. Kauainkiipijän laulu on lyhyt ja kantava trilli, kutsuääni on "uiit". Nuoret yksilöt ääntelevät "tsit-tsit, tsi-tsi-tsit, tsit" seuratessaan vanhempiaan.


title: Kauainkiipijä

text: Kauainkiipijän elinympäristöä ovat korkealla sijaitsevat metsät. Lajia ei ole löydetty 1 500 metriä alempaa. Linnun ravintoa ovat selkärangattomat, joita se etsii puukiipijämäisesti kiipeilemällä hitaasti pitkin puunrunkoja.


title: Kauainkiipijä

text: Kauainkiipijäkannan kooksi arvioidaan olevan noin 1500 yksilöä. Suurin lajiin kohdistuva uhka on elinympäristön tuhoutuminen. Lisäksi saarelle levinneet linnut, kuten japaninrilli, ovat tuoneet mukanaan hyttysen, jonka levittämälle malarialle Havaijin linnut eivät ole vastustuskykyisiä.


title: A1 Ethniki

text: A1 Ethniki on Kreikan koripalloilun pääsarja.


title: A1 Ethniki

text: Koripallon Kreikan mestaruudesta on pelattu vuodesta 1927 lähtien. Alun perin ei järjestetty koko maan laajuista sarjaa, vaan alueellisia sarjoja, joiden mestarit ratkaisivat keskenään Kreikan mestaruuden. Vasta kaudella 1963–1964 käynnistyi "A Ethniki", koko maan laajuinen mestaruussarja. Kaudella 1986–1987 sarjan nimi muuttui nykyisenkaltaiseksi, kun perustettiin toiseksi korkein sarjataso "A2 Ethniki".


title: A1 Ethniki

text: Vaikka mestaruudesta on pelattu 69 kertaa, ainoastaan yhdeksän seuraa on kyennyt mestaruuden voittamaan. Sarjan ylivoimaisesti menestynein joukkue on Panathinaikos BC 32:lla mestaruudellaan. Muita suuria joukkueita ovat Olympiakos BC, Aris Thessaloniki BC sekä AEK Ateena BC. Sarjan ovat järjestäneet kaudesta 1992–1993 lähtien seurat. Kreikan kaksikymmentä-kahdeksan ammattilaisseuraa on jaettu kahteen divisioonaan. A1:ssä pelaa 14 joukkuetta ja A2:ssa 14. Sarjan mestari ja toiseksi sijoittunut pääsevät seuraavan kauden Euroliigaan ja sarjan kolmanneksi sijoittunut pelaa Euroliigan paikasta sarjan neljänneksi sijoittunutta vastaan. A1:n kaksi heikoiten sijoittunutta joukkuetta putoavat A2 Ethnikiin.


title: BT (muusikko)

text: Brian Wayne Transeau, tunnettu myös nimellä BT (s. 4. lokakuuta 1971 Rockville, Maryland) on yhdysvaltalainen tuottaja, säveltäjä, laulaja ja lauluntekijä.


title: Raudanjoki

text: Raudanjoki on Kemijoen sivujoki Rovaniemellä. Se yhtyy Kemijokeen Rovaniemellä. Siinä on useita koskia, alavirran puolella lähellä jokisuuta sijaitsee Permantokosken voimalaitos. Raudanjoki on 150 kilometriä pitkä ja sen varrella on useita lampia ja järviä.


title: Drew Seeley

text: Andrew Michael Edgar Seeley (s. 30. huhtikuuta 1982 Ottawa, Ontario), tunnetaan paremmin nimellä Drew Seeley, on kanadalainen näyttelijä, lauluntekijä, laulaja ja on tehnyt monia kappaleita The Walt Disney Companylle.


title: Drew Seeley

text: Drew Seeley tunnetaan parhaiten Disney Channelin elokuvasta High School Musical, jossa hän esittää Troyn lauluääntä. Aikanaan monet luulivat että Zac Efron (esittää Troy Boltonia High School Musicalissa) lauloi kappaleet, mutta myöhemmin selvisi, että hänen hahmollaan on Seeleyn lauluääni. Elokuvasarjan toisessa ja kolmannessa osassa Efron laulaa kuitenkin kappaleet itse.


title: Drew Seeley

text: Seeley on laulanut seuraavilla albumeilla: "DisneyMania 4", "The Cheetah Girls 2", Another Cinderella Story. "Jump In!", "High School Musical", "DisneyMania 5", "Radio Disney Jams 9" ja "".


title: Drew Seeley

text: Hän on mm. kirjoittanut kappaleen "Get'cha Head in the Game" elokuvaan High School Musical, josta myytiin yli 4 miljoona kopiota ja se sai Emmy-ehdokkuuden.


title: Drew Seeley

text: Seeley otti Troy Boltonin (Zac Efron) roolin "" -kiertueella (Zac Efron oli kuvaamassa elokuvaa "Hairspray").


title: Kim Kardashian

text: Kimberly Noel Kardashian West (s. 21. lokakuuta 1980 Los Angeles, Kalifornia) on yhdysvaltalainen tositelevisioesiintyjä ja seurapiirihenkilö ja yrittäjä.


title: Kim Kardashian

text: Hän tuli tunnetuksi perheensä tositelevisiosarjasta "Kardashianit" vuonna 2007. Sarjan menestys johti useisiin spin-off-sarjoihin, kuten "Kourtney and Kim Take New York" ja "Kourtney and Khloè Take Miami".


title: Kim Kardashian

text: Viime vuosina hän on kasvattanut vaikutusvaltaansa verkossa ja sosiaalisessa mediassa. Hänellä on kymmeniä miljoonia seuraajia Twitterissä ja Instagramissa. Hän on julkaissut useita tuotteita oman nimensä alla, kuten menestyksekkään mobiilipelin "Kim Kardashian: Hollywood" sekä vaatteita, kauneustuotteita ja kirjoja. Kardashian meni naimisiin rap-artisti Kanye Westin kanssa vuonna 2014. Heillä on kolme lasta.


title: Kim Kardashian

text: "Time"-lehti listasi Kardashianin vuonna 2015 sadan vaikutusvaltaisimman henkilön joukkoon, kun taas "Vogue" on kuvaillut häntä vuonna 2016 "popkulttuuri-ilmiöksi". Kardashian on myös korkeapalkkaisin tositelevisioesiintyjä. Hän tienasi vuonna 2017 45,5 miljoonaa dollaria.


title: Kim Kardashian

text: Kimberly ”Kim” Kardashian syntyi 21. lokakuuta 1980 Los Angelesissa, Kaliforniassa. Kimberlyn vanhemmat ovat Kris Jenner ja Robert Kardashian. Hänellä on vanhempi sisar Kourtney Kardashian ja nuorempi sisar Khloé Kardashian, pikkuveli Rob Kardashian sekä kaksi nuorempaa sisarpuolta Kendall Jenner ja Kylie Jenner.


title: Kim Kardashian

text: Kimberlyn isä Robert Kardashian tuli aikoinaan tunnetuksi O. J. Simpsonin asianajajana. Vanhemmat kuitenkin erosivat 1991, ja äiti Kris meni uusiin naimisiin olympiavoittaja Bruce Jennerin (nykyisin Caitlyn Jenner) kanssa. Pari kuitenkin erosi vuonna 2015.


title: Kim Kardashian

text:
Bruce (nyk. Caitlyn) on toiminut Kardashianin sisarusten isäpuolena heidän vanhempiensa erosta lähtien ja Robert-isän kuoleman jälkeen Caitlyn onkin ollut sisarusten ainoa isä. Myös Caitlynin lapset Cassandra Marino, Burt Jenner, Brandon Jenner ja Brody Jenner ovat olleet osa perhettä ja pitävät toisiaan sisaruksina, koska ovat kasvaneet yhdessä.
Krisin ja Caitlynin ero ei ole vaikuttanut Kardashian-Jenner -perheen ja sisarusten keskeisiin väleihin. Perhe pitää silti tiiviisti yhteyttä.


title: Kim Kardashian

text: Teini-ikäisenä Kardashian kävi Marymount High Schoolia, joka on roomalaiskatolinen tyttökoulu Los Angelesissa. Kardashian astui julkisuuteen vuonna 2003 ystävystyttyään Paris Hiltonin kanssa. Suurempaa huomiota hän kuitenkin sai vuonna 2007, kun hänen vuonna 2003 kuvattu seksivideonsa silloisen poikaystävän Ray J:n kanssa vuoti julkisuuteen.


title: Kim Kardashian

text:
Vuonna 2006 Kimberly avasi sisarustensa Kourtneyn ja Khloén kanssa muotiliikkeen nimeltä DASH.
Vuonna 2007 Kardashian-Jenner -perheen elämää alettiin seuraamaan tosi-tv -sarjassa Kardashianit, joka poiki myös monta spin-off -sarjaa, joissa perheen jäsenet seikkailevat. Samana vuonna Kimberly myös poseerasi alasti Playboy-lehden kannessa.


title: Kim Kardashian

text: Kardashian näytteli vuonna 2008 levitykseen tulleessa "Disaster Movie" -komediaelokuvassa sekä vuonna 2010 elokuvassa Deep in the Valley, jossa hän näytteli Summa Eve -nimistä henkilöä.


title: Kim Kardashian

text:
Vuonna 2014 Kardashian sai merkittävää mediahuomiota poseeraamalla Paper-lehden kannessa kuvauksella "BREAK THE INTERNET KIM KARDASHIAN".
Saman vuoden kesäkuussa Kardashian julkaisi videopelin iOS ja Android-laitteille nimeltä Kim Kardashian: Hollywood. Seuraavana vuonna Kardashian julkaisi Kimoji-nimisen emojipaketin sovelluskauppoihin. Sovelluksen suosio julkaisuhetkellä oli niin suuri, että hän tienasi minuutissa miljoona dollaria 9000 ihmisen ostaessa sovelluksen joka sekunti.


title: Kim Kardashian

text: Kesäkuussa 2017 Kardashian lanseerasi oman KKW Beauty-nimisen kosmetiikkayrityksen. Saman vuoden aikana hän perusti myös KKW Fragrance-nimisen hajuvesibrändin sekä Kids Supply-nimisen lastenvaatemerkin yhdessä aviomiehensä Kanye Westin kanssa. Totuttuun tapaan kaikkien yritysten myyntiluvut ovat olleet huomattavan korkeita Kardashianin hyödyntäessä omaa levikkiään sosiaalisessa mediassa ja omaa henkilökohtaista brändiään.Kardashian seurusteli ensimmäistä kertaa 1994-1998 T.J Jacksonin kanssa. Erottuaan Jacksonista vuonna 2001 hän seurusteli hetken aikaa Julain St. Sox -nimisen miehen kanssa.


title: Kim Kardashian

text: Vuonna 1999 ollessaan vasta 19-vuotias Kardashian karkasi vihille musiikkituottaja Damon Thomasin kanssa. Thomas haki avioeroa vuonna 2003. Ero astui voimaan vuonna 2004.


title: Kim Kardashian

text: Hieman ennen eron voimaan astumista Kardashian alkoi seurustella räppäri Ray J:n kanssa. Pariskunta kuvasi kuuluisan seksivideon kotikäyttöönsä, mutta Ray J vuosi videon julkisuuteen, ja Kardashian haastoi videota levittäneen tuotantoyhtiön oikeuteen, mutta osapuolet sopivat asian, ja Vivid Entertainment maksoi Kardashianille viiden miljoonan dollarin korvauksen.


title: Kim Kardashian

text: Erottuaan Ray J:stä Kardashian alkoi vuonna 2006 tapailla näyttelijä Nick Lacheytä. Suhde ei kestänyt kauaa, ja samana vuonna Kardashian seurusteli myös Fonsworth Bentleyn ja Nick Cannonin kanssa.


title: Kim Kardashian

text: 2007-2010 Kardashian seurusteli jalkapalloilija Reggie Bushin kanssa. Reggie oli ensimmäinen Kardashianin miesystävistä joka esiintyi Kardashianit tosi-tv sarjassa.


title: Kim Kardashian

text: Vuonna 2010 erottuaan Bushista Kardashian yhdistettiin useaan mieheen kuten Cristiano Ronaldoon, Miles Austiniin, Shego Deaneen, ja Gabriel Aubryyn. Myöhemmin vuonna 2010 Kardashian alkoi seurustelemaan NBA:ssa pelaavan Kris Humphriesin kanssa. Toukokuussa 2011 pari kihlautui, ja heidät vihittiin saman vuoden elokuussa. 72 päivää avioitumisen jälkeen Kardashian haki eroa miehestään syynä ylitsepääsemättömät riidat. Humphries ei kuitenkaan suostunut eroon heti. Kardashianin ja Humphriesin avioero astui voimaan 7.6.2013.


title: Kim Kardashian

text: Vuoden 2012 huhtikuussa Kardashian alkoi seurustelemaan rap-artisti/tuottaja Kanye Westin kanssa. Pariskunnan ensimmäinen lapsi North West syntyi 15. kesäkuuta 2013. Pariskunta kihlautui Kimin 33-vuotissyntymäpäivänä vuonna 2013. He menivät naimisiin 24.5.2014 Fort di Belvederen linnassa Italian Florencessa. Hän otti avioliiton yhdeyssä käyttöönsä yhdistelmäsukunimen Kardashian West. Hänen häämekkonsa suunnittelija oli Givenchyn Riccardo Tisci ja joidenkin vieraiden mekot oli suunnitellut muotisuunnitteija Michael Costello. Kardashianin häämekon arvo oli noin 500 miljoonaa Yhdysvaltain dollaria.


title: Kim Kardashian

text: Parin korkea status ja arvostetut urat ovat saaneet aikaan vahvan mediahuomion ja "The New York Times" kuvaili avioliittoa "historiallisena julkisuuden henkilöiden myrskynä".


title: Kim Kardashian

text: Pariskunnan toinen lapsi Saint West syntyi 5. joulukuuta 2015. Kim vahvisti vuoden 2017 lokakuussa, että heille syntyy sijaissynnyttäjän avulla hankittu lapsi vuoden 2018 alussa. Kim ei voi itse tulla raskaaksi, koska raskaus olisi hänelle hengenvaarallinen placenta accretan ja raskausmyrkytyksen vuoksi. Tyttövauva syntyi tammikuussa 2018, hänen nimekseen tuli Chicago West.


title: Kim Kardashian

text: Kim joutui aseellisen ryöstön kohteeksi Pariisissa lokakuussa 2016. Ryöstön yhteydessä häneltä vietiin mm. n. 5,5 miljoonan dollarin arvoinen 20 karaatin timanttisormus sekä puhelimia ja koruja. Ryöstösaaliin yhteisarvoksi laskettiin n. 11 miljoonaa dollaria. Tekijät saatiin myöhemmin kiinni ja heidät tuomittiin, mutta sormus oli ehditty jo sulattaa ja myydä eteenpäin. Hän jäi ryöstön jälkeen monen kuukauden pituiselle tauolle sosiaalisesta mediasta toipuakseen kokemuksestaan. Hän palasi sosiaaliseen mediaan 3.1.2017. Ryöstö on vaikuttanut häneen muun muassa siten, että hän ei käytä enää niin näyttäviä ja arvokkaita koruja kuin ennen.


title: Airbus A300-600ST Beluga

text: Airbus Beluga (valmistajan tyyppinimi Airbus A300-600ST Super Transporter) on Airbusin valmistama ja käyttämä suurikokoinen rahtilentokone. Se on muunnelma Airbus A300-600 -laajarunkokoneesta. Beluga on suunniteltu kuljettamaan suurikokoista lastia, ja sitä käytetään muun muassa Airbus-lentokoneiden puolivalmisteiden siirtoon Isossa-Britanniassa, Ranskassa, Saksassa ja Espanjassa sijaitsevilta tehtailta Toulouseen ja Hampuriin loppukokoonpanoa varten. Koneen ensilento lennettiin vuonna 1994 ja kone otettiin käyttöön vuotta myöhemmin. Ennen Belugaa Airbus käytti osien siirtoon neljää Super Guppy -rahtikonetta.


title: Airbus A300-600ST Beluga

text: Koneen ulkonäköön viittaava nimi Beluga tarkoittaa maitovalasta.


title: Airbus A300-600ST Beluga

text: Airbus kehittää parhaillaan Airbus A330-200 -pohjaista korvaajaa Belugalle. Uuden koneen käyttöönoton on tarkoitus tapahtua vuonna 2019, ja viimeinen Beluga aiotaan poistaa käytöstä vuonna 2025.


title: Ragazzi di Via Panisperna

text: Ragazzi di Via Panisperna () oli Enrico Fermin johtama tutkimusryhmä. Vuonna 1934 ryhmä löysi hitaan neutronin, mikä mahdollisti ydinreaktorin ja myöhemmin myös ydinpommin rakentamisen. Ryhmän nimi tulee "Via Panisperna" -kadulla sijainneen La Sapienza -yliopiston fysiikan laitoksen osoitteesta. Katu on nimetty läheisen luostarin mukaan.


title: Ragazzi di Via Panisperna

text: Fermin lisäksi ryhmässä työskentelivät: Edoardo Amaldi, Oscar D'Agostino, Ettore Majorana, Bruno Pontecorvo, Franco Rasetti ja Emilio Segrè. Kaikki muut paitsi D'Agostino, olivat fyysikoita. D'Agostino oli kemisti.


title: Ragazzi di Via Panisperna

text: Ryhmä kasvoi italialaisen poliitikon ja laitoksen johtajan Oscar Mario Corbinon johdossa. Corbino huomasi Fermin kyvyt ja nimitti hänet vuonna 1926 Italian ensimmäiseksi teoreettisen fysiikan professoriksi. Vuodesta 1929 Fermi ja Corbino omistautuivat laitoksen toiminnan nykyaikaistamiseen.


title: Ragazzi di Via Panisperna

text: Tutkimuslaboratorion ensimmäiset kokeet liittyivät atomi- ja molekyylispektroskopiaan. Myöhemmin tutkimus keskittyi kokeelliseen atomiydintutkimukseen. Kokeissa muun muassa pommitettiin erilaisia materiaaleja berylliumista alfa-säteillä irrotetuilla neutroneilla. Alfa-säteiden lähteenä käytettiin radonia, joka on hyvin radioaktiivinen kaasu. Fermin ja Majoranan työ mahdollisti atomin ytimen rakenteen ymmärtämisen ja siihen liittyvät voimat. Vuosina 1933 ja 1934 he julkaisivat Beetahajoamisen kuvaavan teorian.


title: Ragazzi di Via Panisperna

text: Vuonna 1938, toisen maailmansodan uhatessa ryhmä hajosi ja useimmat sen jäsenistä poistuivat Italiasta. Vain Edoardo Amaldi jäi Italiaan ja teki sodan jälkeen merkittävän työn italialaisen fysiikan tutkimuksen uudelleenluomiseksi. Hän oli myös mukana perustamassa Euroopan hiukkasfysiikan tutkimuskeskusta CERNiä.


title: Ragazzi di Via Panisperna

text: Ryhmästä on tehty elokuva "I ragazzi di via Panisperna". Sen ohjasi Gianni Amelio vuonna 1989.


title: Serž Sargsjan

text: Serž Azati Sargsjan (, s. 30. kesäkuuta 1954) on armenialainen poliitikko, joka toimi Armenian pääministerinä kahdesti ja oli kolmas Armenian presidentti. Sargsjan valittiin presidentiksi helmikuun 2008 presidentinvaalissa Armenian republikaanisen puolueen ehdokkaana, jonka puheenjohtajana hän edelleen toimii. Sargsjan valittiin uudelle kaudelle vuoden 2013 vaaleissa. Kolmansiin vaaleihin hän ei voinut asettua enää ehdolle. Sargsjan valittiin toisen kerran pääministeriksi huhtikuussa 2018. Kuusi päivää virkaan astumisensa jälkeen Sargsjan erosi suurten mielenosoitusten jälkeen.


title: Serž Sargsjan

text: Sargsjan syntyi Stepanakertissa Nagorno-Karabakhin autonomisella alueella Azerbaidžanin SNT:ssa. Hän opiskeli Jerevanin valtionyliopistolla ja työskenteli sähköteknisessä tehtaassa. Hän nousi vuosiksi 1979–1988 Stepanakertin kaupunginkomitean Komsomolin johtoon. Sargsjan on ollut myös kansallisen shakkiliiton johdossa.


title: Serž Sargsjan

text: Neuvostoliiton hajotessa kansallisuuskiistat kasvoivat ja Sargsjan nousi Vuoristo-Karabahin itsepuolustusjoukkojen komitean johtoon. Samalla hän oli myös Armenian korkeimman neuvoston jäsen. Sargsjan oli 1993–1995 Armenian puolustusministerinä ja sen jälkeen kansallisen turvallisuuden ministerinä ja sisäministerinä. Hän työskenteli myös edellisen presidentin Robert Kotšarjanin kansliapäällikkönä ja oli kansallisen turvallisuusneuvoston johtaja. Pääministeriksi hänet valittiin maaliskuussa 2007. Sargsjan liittyi Armenian tasavaltalaispuolueeseen vuonna 2006.


title: Serž Sargsjan

text: Sargsjanin ollessa puolustusministerinä Armenia osti 1000 RPG-22-sinkoa ja 260 raskasta konekivääriä Bulgariasta. Osa näistä aseista päätyi suoraan Iraniin ja sieltä Irakin shiiakapinallisille käytettäväksi Yhdysvaltain joukkoja vastaan.


title: Serž Sargsjan

text: Edellisen presidentin suosikkina Sargsjan voitti presidentinvaalit 19. helmikuuta 2008 saaden noin 53 % äänistä ensimmäisellä kierroksella ja tullen siten valituksi suoraan. ETYJin vaalitarkkailijat hyväksyivät vaalin. Maan oppositio piti vaaleja epärehellisinä ja järjestettyinä ja aloitti protestit niiden tulosta vastaan. Protestit jatkuivat päivittäin kunnes 1. maaliskuuta presidentti Kotšarjan julisti maahan poikkeustilan.


title: Serž Sargsjan

text:
Sargsjan aloitti historiallisen välien korjaamisen Turkin kanssa seuraamalla yhdessä Turkin presidentti Abdullah Gülin kanssa Turkin-Armenian jalkapallo-ottelua syyskuussa 2008.
Maiden välien paraneminen huipentui 10. lokakuuta 2009 Zürichissä allekirjoitettuun sopimukseen maiden välisten diplomaattisten suhteiden palauttamisesta. Sopimuksen ratifiointi on kuitenkin ongelmallista molemmissa maissa.


title: Serž Sargsjan

text: Vuoden 2013 presidentinvaaleissa Sargsjan valittiin toiselle kaudelle. Hän sai 58 prosenttia annetuista äänistä, äänestysprosentti oli 60.


title: Dror Kashtan

text: Dror Kashtan (Hepreaksi:דרור קשטן) (s. 1. lokakuuta 1944 Petah Tikva, Palestiinan brittiläinen mandaatti) on israelilainen jalkapallovalmentaja ja entinen keskikenttäpelaaja.


title: Dror Kashtan

text: Kashtan edusti peliurallaan Hapoel Petah Tikvaa ja Hapoel Kfar Sabaa pelaten yhteensä 140 ottelua Israelin pääsarjassa. Israelin maajoukkueessa Kashtan esiintyi kolmessa ottelussa. Hän oli aikanaan ensimmäinen israelilaispelaaja, joka pelasi maajoukkueessa ennen debytointiaan Israelin liigassa.Kashtan aloitti valmennusuransa Hapoel Kfar Saban juniorivalmentajana 1975. Sittemmin Kashtan on yli 30 vuotta kestäneellä valmennusurallaan luotsannut eri israelilaisseuroja useaan otteeseen. Hän on maansa menestynein valmentaja kuudella liigamestaruudella, kuudella State Cupin ja kolmella Toto Cupin voitollaan.


title: Dror Kashtan

text: Kashtan siirtyi Israelin maajoukkueen peräsimeen alkuvuonna 2006 Avram Grantin jätettyä tehtävänsä. Kashtan luotsasi Israelia EM2008-karsinnoissa hyvällä menestyksellä. Tasaisessa karsintalohkossa lopputurnauspaikka jäi lopulta pisteen päähän. Kashtan valmensi Israelia myös MM2010-karsinnoissa. Israel ei selviytynyt MM-turnaukseen, ja Kashtanin korvasi karsintojen jälkeen maajoukkueen valmentajana Luis Fernández.